Wọn ti gba aṣọ ọlọpaa lọrun Inspẹkitọ Jonathan baale ile lo yinbọn pa l’Ekoo

Faith Adebọla, Eko Ileeṣẹ ọlọpaa ipinlẹ Eko lawọn ti gba’ṣọ ọlọpaa lọrun oṣiṣẹ wọn kan, Inspẹkitọ Jonathan Kampani, wọn fọwọ osi juwe ile fun un latari ẹsun ti wọn fi kan an pe o yinbọn pa Ọgbẹni Jẹlili Bakare lọjọ kejidinlogun, oṣu kẹta yii. Alukoro ileeṣẹ ọlọpaa ipinlẹ Eko, DSP Olumuyiwa Adejọbi, sọ f’ALAROYE pe lẹyin tawọn ṣe iwadii abẹle ni ilana iṣẹ ọlọpaa, gẹgẹ bawọn ṣe maa n ṣe tiru ẹsun bayii ba waye tan, awọn ẹri fihan pe Jonathan, ti nọmba iwọṣẹ rẹ jẹ AP No 278055 jẹbi ẹsun ti wọn fi kan an, wọn ni ikọja-aaye ati iwa aibikita ni bo ṣe yinbọn pa ẹni ẹlẹni lọjọ buruku eṣu gbomi mu ọhun. Wọn ni ibeere ti oloogbe naa beere lọwọ Jonathan pe ko sọ idi to fi fẹẹ maa tu apo oun wo foun ko to ohun to yẹ ko bi aribọn-yọ agbofinro yii ninu, debi to fi fibinu da ẹmi baale ile ẹni ọdun marundinlaaadọta naa legbodo, ninu ọgba ileetura Quinox Lounge, lagbegbe Ṣangotẹdo, tọkunrin naa ti n ṣiṣẹ. Adejọbi ni pẹlu pe awọn ti sọ afurasi ọdaran yii dẹni ana lẹnu iṣẹ ọlọpaa, o ni ahaamọ ileeṣẹ ọtẹlẹmuyẹ ni Panti, Yaba, lo ṣi wa, ibẹ naa lo si maa wa titi tawọn fi maa foju ẹ bale-ẹjọ laipẹ, tori ọran nla lo da, o si gbọdọ foju wina ofin. Ṣaaju ni Kọmiṣanna ọlọpaa ipinlẹ Eko, Hakeem Odumosu, ti lọọ ṣabẹwo ibanikẹdun sawọn mọlẹbi Bakare niluu Ajiran, nijọba ibilẹ Eti-Ọsa, nipinlẹ Eko, o si ṣeleri fun wọn pe ileeṣẹ ọlọpaa maa ṣiṣẹ tọ idajọ ododo lẹyin lori ọrọ ibanujẹ to ṣẹlẹ ọhun.


Lẹyin oṣu mẹta ti wọn dana sunle ẹ, awọn agbanipa tun ka Sunday Igboho mọle loru

Ọlawale Ajao, Ibadan Lẹyin oṣu mẹta geere ti awọn òṣìkà ẹda dana sun ile ajafẹtọọ ọmọ Yoruba nni, Oloye Sunday Adeyẹmọ, awọn agbanipa tun ko ọpọlọpọ ibọn atoogun lọọ ka baba ti gbogbo aye mọ sí Sunday Igboho naa mọle, ṣugbọn ori tun ko akinkanju ọkunrin naa yọ. Ni nnkan bii aago kan aabọ oru mọju ọjọ kẹrindinlọgbọn, oṣu kẹrin, ọdun 2021 yii, ti i ṣe ọjọ Aje, Mọnde, lawọn ẹruuku ọhun polowo iku lọọ ka a mọle ẹ to wa laduugbo Soka, n’Ibadan, ṣugbọn tọkunrin naa jẹwọ fun wọn pe oun gan-an ni wọn n pe ni iku aye ti i pa iku jẹ gẹgẹ bii ọkan ninu awọn oriki abami ti gbajugbaja onifuji nni, Ọba Orin Saheed Oṣupa fi ki i ninu awo orin rẹ kan. ALAROYE gbọ pe tibọntibọn tooguntoogun lawọn eeyan naa rin, ti wọn si rọjo ibọn bo ile akọni ọkunrin naa bii ki wọn yinbọn pa a mọ mọnu ile nibẹ, ṣugbọn awọn ẹruuku to n ṣọ olugbija iran Yoruba naa jade ti wọn, wọn si jọ dana ibọn funra wọn ya gidigidi ko too di pe awọn ọlọtẹ fori balẹ, ti wọn si juba ehoro. Laarin bii ọgbọn iṣẹju ti wọn fi yinbọn funra wọn ọhun, ere ọwọ́ lasan la gbọ pe kinni naa jọ loju awọn ọmọ Igboho Ooṣa, ṣugbọn gbogbo adugbo Soka lo mọ pe awọn gbalejo, bii ogun gidi niṣẹlẹ ọhun jọ loju wọn. Oludamọran fun Sunday Igboho lori eto iroyin, Ọgbẹni Dapọ Salami, fidi ẹ mulẹ fakọroyin wa pe, “Loootọ ni wọn waa ka baba (Igboho) mọle, ṣugbọn a dupẹ pe wọn ko ri erongba wọn mu ṣẹ. “Ni nnkan bii aago kan aabọ oru ni wọn wa. Mi o le ṣalaye bi wọn ṣe pọ to atawọn nnkan ija ti wọn ko wa, ṣugbọn ohun ti mo le sọ fun yin ni pe wọn ba baba (Igboho) naa gẹgẹ bo ṣe yẹ ki wọn ba akinkanju ọkunrin.


Oludamọran fun Sunday Igboho lori eto iroyin, Ọgbẹni Dapọ Salami, fidi ẹ mulẹ fakọroyin wa pe, “Loootọ ni wọn waa ka baba (Igboho) mọle, ṣugbọn a dupẹ pe wọn ko ri erongba wọn mu ṣẹ. “Ni nnkan bii aago kan aabọ oru ni wọn wa. Mi o le ṣalaye bi wọn ṣe pọ to atawọn nnkan ija ti wọn ko wa, ṣugbọn ohun ti mo le sọ fun yin ni pe wọn ba baba (Igboho) naa gẹgẹ bo ṣe yẹ ki wọn ba akinkanju ọkunrin. “Ko si nnkan to ṣe baba tabi ẹnikẹni ninu ile wọn.” Ohun ti awọn ololufẹ ajafẹtọọ Yoruba yii kaakiri agbaye wa n beere, ṣugbọn ti ko ti i si esi gidi fun ibeere ọhun ni pe “awọn wo gan-an ni wọn fẹẹ pa Sunday Igboho”?


“Ko si nnkan to ṣe baba tabi ẹnikẹni ninu ile wọn.” Ohun ti awọn ololufẹ ajafẹtọọ Yoruba yii kaakiri agbaye wa n beere, ṣugbọn ti ko ti i si esi gidi fun ibeere ọhun ni pe “awọn wo gan-an ni wọn fẹẹ pa Sunday Igboho”?


Ọlọpaa mẹta dero ahamọ l’Owode-Ẹgba, owo ti wọn fipa gba lọwọ akẹkọọ LASU lo ko ba wọn

Adefunkẹ Adebiyi, Abẹokuta Fun pe wọn fi ipa gba ẹgbẹrun lọna aadọjọ ati mẹta naira, (153,000) lọwọ akẹkọọ ileewe LASU kan torukọ ẹ n jẹ Sheriff Adedigba, awọn ọlọpaa mẹta yii, Inspẹkitọ Sunday Johh, Sajẹnti Jimọh Asimiya ati Sajẹnti Solomon Adedapọ ti wa lahaamọ l’Owode-Ẹgba, nipinlẹ Ogun. Ọga ọlọpaa pata nipinlẹ yii, CP Edward Ajogun, lo paṣẹ pe ki wọn ko awọn ọlọpaa mẹta naa da si atimọle, lẹyin ti aṣiri owo ti wọn gba lọwọ akẹkọọ naa tu lori ayelujara. Gẹgẹ bi ALAROYE ṣe gbọ latẹnu DSP Abimbọla Oyeyẹmi, Alukoro ọlọpaa nipinlẹ Ogun, o ni akẹkọọ Yunifasiti LASU naa n pada s’Ekoo ni, lati Abẹokuta. Nigba to de Owode-Ẹgba ni awọn ọlọpaa mẹta naa da a duro, ti wọn si fi jijẹ ọlọpaa wọn gba owo ọwọ rẹ lọna aitọ. Nigba ti aye si ti di ti Fesibuuku,Tuita atawọn mi-in to wa lori ayelujara, ko pẹ ti akẹkọọ ti wọn gbowo lọwọ ẹ fi sọ ohun to ṣẹlẹ sori afẹfẹ, n lo ba n tan kaakiri. Eyi ni CP Edward Ajogun ri, to fi paṣẹ fun DPO Owode-Ẹgba, pe ko wa awọn abanilojujẹ ọlọpaa mẹta naa jade kia.


Nigba to de Owode-Ẹgba ni awọn ọlọpaa mẹta naa da a duro, ti wọn si fi jijẹ ọlọpaa wọn gba owo ọwọ rẹ lọna aitọ. Nigba ti aye si ti di ti Fesibuuku,Tuita atawọn mi-in to wa lori ayelujara, ko pẹ ti akẹkọọ ti wọn gbowo lọwọ ẹ fi sọ ohun to ṣẹlẹ sori afẹfẹ, n lo ba n tan kaakiri. Eyi ni CP Edward Ajogun ri, to fi paṣẹ fun DPO Owode-Ẹgba, pe ko wa awọn abanilojujẹ ọlọpaa mẹta naa jade kia. Bẹẹ ni ọlọpaa mu awọn ọlọpaa ti wọn fipa gbowo yii, wọn ko wọn lọ si atimọle lẹka ti wọn ti n fiya jẹ agbofinro to ba kọja aala, ibẹ naa ni wọn yoo si wa titi ti wọn yoo fi da sẹria to tọ si wọn gẹgẹ bi Alukoro ṣe sọ. Kọmiṣanna ọlọpaa ipinlẹ Ogun rọ awọn araalu pe ki wọn ma jẹ ko pẹ rara ti wọn yoo fi fẹjọ ọlọpaa to ba huwa to lodi sofin sun, ki wọn tete waa sọ nibi ti wọn yoo ti fiya to tọ jẹ ẹ ni. Bakan naa lo kilọ fawọn agbofinro pe ki wọn yee gbe ofin ṣanlẹ, o ni ki wọn ma huwa ti yoo ko abuku ba iṣẹ ọlọpaa, nitori aaye ko si fun palapala bẹẹ rara ni.


Bẹẹ ni ọlọpaa mu awọn ọlọpaa ti wọn fipa gbowo yii, wọn ko wọn lọ si atimọle lẹka ti wọn ti n fiya jẹ agbofinro to ba kọja aala, ibẹ naa ni wọn yoo si wa titi ti wọn yoo fi da sẹria to tọ si wọn gẹgẹ bi Alukoro ṣe sọ. Kọmiṣanna ọlọpaa ipinlẹ Ogun rọ awọn araalu pe ki wọn ma jẹ ko pẹ rara ti wọn yoo fi fẹjọ ọlọpaa to ba huwa to lodi sofin sun, ki wọn tete waa sọ nibi ti wọn yoo ti fiya to tọ jẹ ẹ ni. Bakan naa lo kilọ fawọn agbofinro pe ki wọn yee gbe ofin ṣanlẹ, o ni ki wọn ma huwa ti yoo ko abuku ba iṣẹ ọlọpaa, nitori aaye ko si fun palapala bẹẹ rara ni.


Awọn ajinigbe ya wọ otẹẹli, wọn ji ẹni to ni in, iyawo atawọn ọmọ rẹ mẹta l’Ajaawa

Ọlawale Ajao, Ibadan Ọrọ awọn ajinigbe ti waa doju ẹ ni ipinlẹ Ọyọ bayii pẹlu bi wọn ti ṣe ya wọ ileetura kan ti wọn n pe ni Agbo Hotel, niluu Ajaawa, ti won si ji odidi eeyan meje gbe. Mọlẹbi kan naa si lawọn mejeeje. Ajaawa jẹ ọkan ninu awọn ilu to wa nijọba ibilẹ Ogo-Oluwa, nipinlẹ Ọyọ. Gẹgẹ b’ALAROYE ṣe gbọ, bi awọn ajinigbe ti wọn ko din ni meje yii ṣe de Agbo Hotel, to wa lẹyin CAC Primary School, lọna to ja si ilu Iwo ati Ejigbo, nigboro ilu naa ni nnkan bii aago mẹwaa alẹ ọjọ Abamẹta, Satide, ọjọ kẹrinlelogun (24) oṣu karun-un ọdun 2021 yii, ni wọn yinbọn soke leralera lati da ipaya si ẹni gbogbo to wa nileetura naa lọkan. Ọdọ ẹni to ni otẹẹli ọhun, Ọnarebu Olukunle Oyedokun atiyawo ẹ, Abilekọ Busayọ Oyedokun, ni wọn kọkọ lọ taara. Lẹyin ti wọn sọ awọn mejeeji saarin tan ni wọn fi ibọn ti wọn nipakọ lọ sọdọ awọn mọlẹbi wọn yooku, ti wọn si ji awọn papaa gbe.


Gẹgẹ b’ALAROYE ṣe gbọ, bi awọn ajinigbe ti wọn ko din ni meje yii ṣe de Agbo Hotel, to wa lẹyin CAC Primary School, lọna to ja si ilu Iwo ati Ejigbo, nigboro ilu naa ni nnkan bii aago mẹwaa alẹ ọjọ Abamẹta, Satide, ọjọ kẹrinlelogun (24) oṣu karun-un ọdun 2021 yii, ni wọn yinbọn soke leralera lati da ipaya si ẹni gbogbo to wa nileetura naa lọkan. Ọdọ ẹni to ni otẹẹli ọhun, Ọnarebu Olukunle Oyedokun atiyawo ẹ, Abilekọ Busayọ Oyedokun, ni wọn kọkọ lọ taara. Lẹyin ti wọn sọ awọn mejeeji saarin tan ni wọn fi ibọn ti wọn nipakọ lọ sọdọ awọn mọlẹbi wọn yooku, ti wọn si ji awọn papaa gbe. Ninu awọn awọn marun-un ti wọn ko lọ sinu igbo pẹlu wọn la ti ri awọn ọmọ tọkọ-tiyawo yii meji, Abilekọ Ọmọriyeba ati ọmọbinrin rẹ to n jẹ Abilekọ Adeṣẹwa ti ko ju ọmọọdun mẹwaa lọ. Orukọ ọmọ wọn keji ni Abilekọ Oluwajuwọnlọ Awọn yooku ni Abilekọ Juliana Oyedokun to jẹ iyawo aburo ọnarebu naa pẹlu ọkan ninu awọn alejo ti wọn wọ̀ sileetura ọhun lasiko naa. ALAROYE gbọ pe gbogbo eeyan to wa nibẹ lawọn ọbayejẹ eeyan naa iba ji gbe bi ko ṣe pe ori ko awọn meji yooku yọ, ti wọn ribi ba sa lọ mọ awọn ọdaju eeyan ọhun lọwọ.


Ninu awọn awọn marun-un ti wọn ko lọ sinu igbo pẹlu wọn la ti ri awọn ọmọ tọkọ-tiyawo yii meji, Abilekọ Ọmọriyeba ati ọmọbinrin rẹ to n jẹ Abilekọ Adeṣẹwa ti ko ju ọmọọdun mẹwaa lọ. Orukọ ọmọ wọn keji ni Abilekọ Oluwajuwọnlọ Awọn yooku ni Abilekọ Juliana Oyedokun to jẹ iyawo aburo ọnarebu naa pẹlu ọkan ninu awọn alejo ti wọn wọ̀ sileetura ọhun lasiko naa. ALAROYE gbọ pe gbogbo eeyan to wa nibẹ lawọn ọbayejẹ eeyan naa iba ji gbe bi ko ṣe pe ori ko awọn meji yooku yọ, ti wọn ribi ba sa lọ mọ awọn ọdaju eeyan ọhun lọwọ. Wọn ni nitori ipade ti awọn Oyedokun n ṣe lori ayẹyẹ eto isinku ẹni wọn kan to ku laipẹ yii, to yẹ ko waye lọjọ Ẹti, Jimọ, ọsẹ yii, lẹsẹ gbogbo wọn ṣe ko sileetura naa lati jiroro lori bi wọn ṣe fẹ ki eto ọhun lọ. Gẹgẹ bi ọkan ninu awọn mọlẹbi kan ṣe fidi ẹ mulẹ, laaarọ ọjọ Aiku, Sannde, o lawọn ajinigbe ọhun pe awọn ẹbi wọn pe miliọnu mẹẹẹdogun naira lawọn yoo gba ki awọn too le tu awọn eeyan wọn silẹ ko too di pe wọn fara mọ ẹbẹ idile naa lati gba miliọnu meji ataabọ naira bo tilẹ jẹ pe wọn ko ti i sanwo naa titi ta a fi pari akojọ iroyin yii. Iwadii akọroyin wa fìdí ẹ mulẹ pe awọn ọlọpaa Ajaawa ati agbegbe ẹ, pẹlu awọn ọdẹ ibilẹ ilu naa ti wa ninu idaamu bayii lati ri i pe wọn yọ awọn eeyan naa kuro nigbekun awọn olubi ẹda naa.


Wọn ni nitori ipade ti awọn Oyedokun n ṣe lori ayẹyẹ eto isinku ẹni wọn kan to ku laipẹ yii, to yẹ ko waye lọjọ Ẹti, Jimọ, ọsẹ yii, lẹsẹ gbogbo wọn ṣe ko sileetura naa lati jiroro lori bi wọn ṣe fẹ ki eto ọhun lọ. Gẹgẹ bi ọkan ninu awọn mọlẹbi kan ṣe fidi ẹ mulẹ, laaarọ ọjọ Aiku, Sannde, o lawọn ajinigbe ọhun pe awọn ẹbi wọn pe miliọnu mẹẹẹdogun naira lawọn yoo gba ki awọn too le tu awọn eeyan wọn silẹ ko too di pe wọn fara mọ ẹbẹ idile naa lati gba miliọnu meji ataabọ naira bo tilẹ jẹ pe wọn ko ti i sanwo naa titi ta a fi pari akojọ iroyin yii. Iwadii akọroyin wa fìdí ẹ mulẹ pe awọn ọlọpaa Ajaawa ati agbegbe ẹ, pẹlu awọn ọdẹ ibilẹ ilu naa ti wa ninu idaamu bayii lati ri i pe wọn yọ awọn eeyan naa kuro nigbekun awọn olubi ẹda naa.


Iya n jẹ wa pupọ lorileede yii, ẹ jẹ ka gbogun ti iwa ijẹgaba awọn Fulani-Ayọ Adebanjọ

Florence Babaṣọla, Oṣogbo Adari ẹgbẹ Afẹnifẹre lorileede yii, Oloye Ayọ Adebanjọ, ti sọ pe ki ẹnikẹni ma ṣe gbiyanju lati yi ọrọ to n lọ lọwọ lorileede yii pada rara nipasẹ ibanilorukọ jẹ, ṣugbọn ki wọn sọ fun ijọba lati gbe igbesẹ to tọ. Oloye Adebanjọ, ẹni to sọrọ naa nibi eto isinku ti wọn ṣe fun alukoro ẹgbẹ naa, Yinka Odumakin, eyi to waye niluu Moro, nijọba ibilẹ Ariwa Ifẹ lọjọ Abamẹta, Satide, ṣalaye pe ko si ẹnikankan to nifẹẹ pe ki orileede yii pin yẹlẹyẹlẹ, bi ko ṣe ki atunto ba iṣakoso rẹ. O ni ko si bi awọn eeyan bii Sunday Igboho ati Nnamdi Kanu ko ṣe ni maa ni awọn ọmọlẹyin fun ijijagbara wọn kaakiri niwọn igba ti ijọba apapọ ba kuna lati ṣe ohun to tọ. Gẹgẹ bi baba naa ṣe wi, “O ṣe mi laaanu pe mo n sọrọ nibi isinku ọmọ-ọmọ mi. Mo gboṣuba fun Yinka Odumakin, o ṣiṣẹ takuntakun fun ẹgbẹ Afẹnifẹre lai beere ohunkohun. Yinka ti lọ, ṣugbọn Afẹnifẹre yoo wa pẹlu awọn ọmọ rẹ.


Gẹgẹ bi baba naa ṣe wi, “O ṣe mi laaanu pe mo n sọrọ nibi isinku ọmọ-ọmọ mi. Mo gboṣuba fun Yinka Odumakin, o ṣiṣẹ takuntakun fun ẹgbẹ Afẹnifẹre lai beere ohunkohun. Yinka ti lọ, ṣugbọn Afẹnifẹre yoo wa pẹlu awọn ọmọ rẹ. “Olotitọ eeyan ti ko bẹru ẹnikẹni ni Yinka. O maa n wo awọn alaṣẹ loju lati ba wọn sọ ohun to n jẹ otitọ ọrọ. Ẹ jẹ ka gbogun ti iwa ijẹgaba awọn Fulani, ka sọ otitọ ọrọ.


“Olotitọ eeyan ti ko bẹru ẹnikẹni ni Yinka. O maa n wo awọn alaṣẹ loju lati ba wọn sọ ohun to n jẹ otitọ ọrọ. Ẹ jẹ ka gbogun ti iwa ijẹgaba awọn Fulani, ka sọ otitọ ọrọ. Iya n jẹ wa pupọ lorileede yii, atunto gbọdọ ba orileede yii ti a ko ba fẹẹ fọ si wẹwẹ. “Awa Afẹnifẹre atawọn to n beere fun atunto Naijiria ni ọrẹ ti Aarẹ Mohammadu Buhari ni. A ko ni i gba ki ẹnikẹni dabaru afojusun wa.


Iya n jẹ wa pupọ lorileede yii, atunto gbọdọ ba orileede yii ti a ko ba fẹẹ fọ si wẹwẹ. “Awa Afẹnifẹre atawọn to n beere fun atunto Naijiria ni ọrẹ ti Aarẹ Mohammadu Buhari ni. A ko ni i gba ki ẹnikẹni dabaru afojusun wa. A ko sọ pe ki gbogbo awọn Fulani maa lọ, awọn darandaran ti wọn n fipa ba awọn obinrin wa sun, ti wọn n wọnu oko wa, ti wọn n pa awọn eeyan wa, la sọ pe ki wọn ma a lọ. “Ijọba gbọdọ fi panpẹ ofin mu wọn, ẹya mi-in ti wọn ba tun ti kofiri iru ẹ, ki wọn le wọn danu. A ti ja fitafita fun ilọsiwaju orileede yii, ki i ṣe ki awọn ẹya kan maa jẹ gaba le wa lori, a ko fẹ iyanjẹ rara.


A ko sọ pe ki gbogbo awọn Fulani maa lọ, awọn darandaran ti wọn n fipa ba awọn obinrin wa sun, ti wọn n wọnu oko wa, ti wọn n pa awọn eeyan wa, la sọ pe ki wọn ma a lọ. “Ijọba gbọdọ fi panpẹ ofin mu wọn, ẹya mi-in ti wọn ba tun ti kofiri iru ẹ, ki wọn le wọn danu. A ti ja fitafita fun ilọsiwaju orileede yii, ki i ṣe ki awọn ẹya kan maa jẹ gaba le wa lori, a ko fẹ iyanjẹ rara. “Ọna kan ṣoṣo ti awa ẹgbẹ Afenifẹre le gba bu ọla fun Yinka ni ka tẹ siwaju ninu iṣẹ to n ṣe ati ohun gbogbo to n ja fun lai duro, lai wẹyin ati lai yẹsẹ”


“Ọna kan ṣoṣo ti awa ẹgbẹ Afenifẹre le gba bu ọla fun Yinka ni ka tẹ siwaju ninu iṣẹ to n ṣe ati ohun gbogbo to n ja fun lai duro, lai wẹyin ati lai yẹsẹ”


Awọn meji ṣubu lori ọkada, lọkọ ba tẹ wọn pa l’Akungba Akoko

Oluṣẹyẹ Iyiade, Akurẹ Ọjọ ibanujẹ mi-in lọjọ Aiku, Sannde, ọsẹ yii, tun jẹ fawọn eeyan ilu Akungba Akoko, nijọba ibilẹ Guusu Iwọ-Oorun Naijiria, pẹlu bi ọkọ bọọsi kan ṣe tẹ eeyan meji pa lẹyin ti wọn ja bọ lori ọkada ti wọn wa lalẹ ọjọ naa. Gẹgẹ ba a ṣe ṣe fidi rẹ mulẹ lati ẹnu ẹnikan tiṣẹlẹ ọhun ṣoju rẹ, o ni awọn ọlọkada meji ni wọn kọkọ kọ lu ara wọn loju ọna marosẹ to gba aarin ilu kọja. Ibi ti wọn ti n gbiyanju ati sare dide loju titi ti wọn subu si ni ọkọ elero mejidinlogun ọhun de ba wọn lojiji, to si tẹ wọn pa. O ni ere asapajude tí awakọ yii n sa ni ko fi tete ṣakiyesi pe awọn eeyan kan ti ṣubu sori titi to fẹẹ gba kọja, ẹran ara ọkan lara awọn ọlọkada naa lo ni ọkọ pín yẹlẹyẹlẹ sì aarin ọna ibi to tẹ ẹ pa si.


Ipinlẹ Ọṣun ni Nura atawọn ọrẹ ti kọkọ ja Gbenga lole, ni wọn ba tun da a lọna ni Mowe

Adefunkẹ Adebiyi, Abẹokuta Awọn gende mẹrin yii, Nura Bashir; ẹni ogun ọdun, Awalu Aliyu; ẹni ọdun mejidinlogoji, Shuaibu Abdul Rasheed; ẹni ọdun mẹẹẹdọgbọn ati Abdullah Usman toun jẹ ẹni ọdun mẹtalelogun ti wa lẹka itọpinpin awọn ọlọpaa nipinlẹ Ọṣun, ilu ti wọn ti bẹrẹ ole jija, kọwọ too tẹ wọn ni Mowe, ipinlẹ Ogun. Ọjọ kọkanlelogun, oṣu kẹrin yii, lọwọ awọn ọlọpaa ba wọn, lẹyin ti ọkunrin kan, Gbenga Ṣiyanbọla, lọọ fẹjọ sun ni teṣan Mowe, pe nigba toun n bọ lati ipinlẹ Ọṣun, toun n lọ s’Ekoo, mọto oun yọnu soju ọna lagbegbe Mowe. O ni nibi toun ti n tun un ṣe lawọn okunrin mẹrin kan ti yọ soun, ti wọn si gba foonu Samsung toun n lo lọwọ oun. Lẹyin iwadii to gba wọn to ọsẹ diẹ, awọn ọlọpaa tọpasẹ foonu Ṣiyanbọla ti wọn gba ni Mowe de ipinlẹ Ọṣun. Ọkan ninu awọn mẹrin to ja ọkunrin naa lole ni Mowe ni wọn ri foonu naa lọwọ ẹ l’Ọṣun, bi wọn si ti mu un lo ṣatọna bi ọwọ ṣe ba awọn mẹta yooku naa. Nibi iwadii awọn ọlọpaa to n tẹsiwaju ni wọn ti ri i pe awọn ole mẹrin yii ti figba kan fọ ṣọọbu Ṣiyanbọla kan naa, nibi to ti n ta foonu nipinlẹ Ọṣun, wọn ti ji awọn foonu kan lọ nibẹ nigba naa ti ẹnikẹni ko si ri wọn mu.


Lẹyin iwadii to gba wọn to ọsẹ diẹ, awọn ọlọpaa tọpasẹ foonu Ṣiyanbọla ti wọn gba ni Mowe de ipinlẹ Ọṣun. Ọkan ninu awọn mẹrin to ja ọkunrin naa lole ni Mowe ni wọn ri foonu naa lọwọ ẹ l’Ọṣun, bi wọn si ti mu un lo ṣatọna bi ọwọ ṣe ba awọn mẹta yooku naa. Nibi iwadii awọn ọlọpaa to n tẹsiwaju ni wọn ti ri i pe awọn ole mẹrin yii ti figba kan fọ ṣọọbu Ṣiyanbọla kan naa, nibi to ti n ta foonu nipinlẹ Ọṣun, wọn ti ji awọn foonu kan lọ nibẹ nigba naa ti ẹnikẹni ko si ri wọn mu. Nigba ti ori yoo ta ko wọn ṣa, Siyanbọla ti wọn ti kọkọ fọ ṣọọbu ẹ ni wọn tun da lọna ni Mowe, ifisun tiyẹn si lọọ ṣe ni teṣan Mowe lo ṣẹṣẹ jẹ ki aṣiri ohun ti wọn ti ṣe tẹlẹ naa han sita, bo tilẹ jẹ pe o ti fẹjọ ole to fọ ṣọọbu ẹ l’Ọṣun naa sun ni teṣan A Division, Moorẹ, n’Ile-Ifẹ, tẹlẹ. Awọn foonu ti wọn ti ji ni ṣọọbu naa tẹlẹ ṣi wa lọwọ wọn pẹlu, gbogbo ẹ lawọn ọlọpaa gba lọwọ wọn bi Alukoro wọn ṣe wi. Kọmiṣanna ọlọpaa Ogun, Edward Ajogun, ti ni ki wọn ko awọn mẹrẹẹrin pada si ipinlẹ Ọṣun ti i ṣe orisun ole jija wọn, kawọn ọlọpaa ibẹ fawọn le kootu lọwọ.


Nigba ti ori yoo ta ko wọn ṣa, Siyanbọla ti wọn ti kọkọ fọ ṣọọbu ẹ ni wọn tun da lọna ni Mowe, ifisun tiyẹn si lọọ ṣe ni teṣan Mowe lo ṣẹṣẹ jẹ ki aṣiri ohun ti wọn ti ṣe tẹlẹ naa han sita, bo tilẹ jẹ pe o ti fẹjọ ole to fọ ṣọọbu ẹ l’Ọṣun naa sun ni teṣan A Division, Moorẹ, n’Ile-Ifẹ, tẹlẹ. Awọn foonu ti wọn ti ji ni ṣọọbu naa tẹlẹ ṣi wa lọwọ wọn pẹlu, gbogbo ẹ lawọn ọlọpaa gba lọwọ wọn bi Alukoro wọn ṣe wi. Kọmiṣanna ọlọpaa Ogun, Edward Ajogun, ti ni ki wọn ko awọn mẹrẹẹrin pada si ipinlẹ Ọṣun ti i ṣe orisun ole jija wọn, kawọn ọlọpaa ibẹ fawọn le kootu lọwọ.


Ọba Ogiyan ni ki Oyetọla yi orukọ ileewe ti Arẹgbẹṣọla fi sọri Wọle Ṣoyinka niluu Ejigbo pada

Florence Babaṣọla Ogiyan ti ilu Ejigbo, nipinlẹ Ọṣun, Ọba Ọmọwọnuọla Oyesọsin, ti ke si Gomina Gboyega Oyetọla lati ba wọn yi orukọ ileewe Wọle Ṣoyinka Government High School, pada si Akinjole Government Secondary School. Ọjọ kẹtalelogun, oṣu kọkanla, ọdun 2015, ni Ọgbẹni Rauf Adesọji Arẹgbẹṣọla ṣi ileewe nla kan to fi miliọnu lọna ọtalelaaadọrin o din mẹwaa naira (#750m) kọ siluu Ejigbo, to si pe orukọ rẹ ni Wọle Ṣoyinka Government High School. Ṣugbọn lasiko ipade kan ti ọfiisi oludamọran pataki fun Gomina Oyetọla lori ibaṣepọ awọn araalu ṣe pẹlu awọn eeyan ilu Ejigbo ninu gbọngan ilu naa ni Ọba Oyesọsin ti sọ pe awọn fẹ kijọba yi orukọ naa pada si orukọ baba-nla awọn to tẹ ilu naa do, Akinjole. Kabiyesi ṣalaye pe yatọ si bi mimu ayipada ba orukọ naa yoo ṣe mu inu awọn eeyan ilu naa dun, o tun jẹ ọna lati bu ọla ati iyi fun awọn alalẹ ilu ọhun. Ogiyan fi kun ọrọ rẹ pe titi lae ni ilu Ejigbo yoo maa ranti Gomina Oyetọla fun ipa ribiribi to ti ko ninu idagbasoke ilu naa lẹnu iwọnba asiko to ti de ori aleefa. O ni “Aimọye awọn iṣẹ idagbasoke ni gomina ti ṣe ninu ilu wam eleyii to si ti mu ki aye tun gbẹdẹmukẹ si i fun awọn eeyan wa.


Kabiyesi ṣalaye pe yatọ si bi mimu ayipada ba orukọ naa yoo ṣe mu inu awọn eeyan ilu naa dun, o tun jẹ ọna lati bu ọla ati iyi fun awọn alalẹ ilu ọhun. Ogiyan fi kun ọrọ rẹ pe titi lae ni ilu Ejigbo yoo maa ranti Gomina Oyetọla fun ipa ribiribi to ti ko ninu idagbasoke ilu naa lẹnu iwọnba asiko to ti de ori aleefa. O ni “Aimọye awọn iṣẹ idagbasoke ni gomina ti ṣe ninu ilu wam eleyii to si ti mu ki aye tun gbẹdẹmukẹ si i fun awọn eeyan wa. Lara wọn ni oju-ọna ninu ilu yii to ti mu ki irinajo kaakiri rọrun fun wa. “Inira ti a la kọja latari irinajo laarin Ejigbo si Oṣogbo fọpọ ọdun ti dohun itan bayii. A ko le gbagbe atunṣe ileewosan General Hospital ati Primary Health Center wa, bẹẹ naa si ni atunṣe ileeṣẹ panapana ti ilu Ejigbo, to fi mọ atunṣe biriiji Sagan ati bẹẹ bẹẹ lọ.’’ Oludamọran pataki fun gomina lori ọrọ ibaṣepọ awọn araalu, Ọgbẹni Ọlatunbọsun Oyintiloye, tẹnu mọ ọn pe eredi ipade tileeṣẹ naa n ṣe kaakiri ni lati mọ ẹdun ọkan awọn araalu, ati ki awọn araalu naa le nipa lori ọrọ idagbasoke ipinlẹ Ọṣun.


Lara wọn ni oju-ọna ninu ilu yii to ti mu ki irinajo kaakiri rọrun fun wa. “Inira ti a la kọja latari irinajo laarin Ejigbo si Oṣogbo fọpọ ọdun ti dohun itan bayii. A ko le gbagbe atunṣe ileewosan General Hospital ati Primary Health Center wa, bẹẹ naa si ni atunṣe ileeṣẹ panapana ti ilu Ejigbo, to fi mọ atunṣe biriiji Sagan ati bẹẹ bẹẹ lọ.’’ Oludamọran pataki fun gomina lori ọrọ ibaṣepọ awọn araalu, Ọgbẹni Ọlatunbọsun Oyintiloye, tẹnu mọ ọn pe eredi ipade tileeṣẹ naa n ṣe kaakiri ni lati mọ ẹdun ọkan awọn araalu, ati ki awọn araalu naa le nipa lori ọrọ idagbasoke ipinlẹ Ọṣun. O dupẹ lọwọ awọn araalu Ejigbo fun aduroti wọn fun iṣejọba Gomina Oyetọla, o si ṣeleri pe gbogbo ibeere wọn nijọba yoo gbe yẹwo.


O dupẹ lọwọ awọn araalu Ejigbo fun aduroti wọn fun iṣejọba Gomina Oyetọla, o si ṣeleri pe gbogbo ibeere wọn nijọba yoo gbe yẹwo.


‘Irọ lawọn ọlọpaa n pa, loootọ ni wọn ji awọn arinrinajo gbe lọna Eruwa’

Faith Adebọla Lọwọlọwọ bayii, ododo ko ti i foju han tan lori iṣẹlẹ ijinigbe to waye lọna Igboọra siluu Eruwa l’Ọjọruu, Wẹsidee, to kọja pẹlu bi ọrọ awọn ọlọpaa atawọn araalu ṣe ta ko ara wọn lori iṣẹlẹ naa. Ṣugbọn ninu ọrọ tawọn ara ilu Eruwa ati Igboọra ba ALAROYE sọ lori foonu lọjọ Ẹti, wọn ni loootọ lawọn agbebọn ji awọn arinrin-ajo gbe, koda, awọn ọlọpaa funra wọn ti gbọ si i. Ọgbẹni Ọlanrewaju Ogedengbe ti i ṣe adari ẹgbẹ OPC ni gbogbo agbegbe Ibarapa ṣọ pe, “Lóòótọ́ ni, nibi kan bayii to jinna sibi ti awọn ọlọpaa maa n duro si ni wọn ti ji awọn eeyan yẹn gbe.” “Awọn onimọ niluu Eruwa ni wọn lọọ sọ fawọn ọlọpaa pe awọn ri mọto kan loju ọna, wọn ro pe niṣe ni wọn ji mọto yẹn gbe ni, awọn ọlọpaa Eruwa si gbe e sinu teṣan wọn lati mọ boya ẹni to ni in maa yọju nigba to ba ya. “Ẹyin igba yẹn lawọn onimọto pe awọn ọlọpaa pe wọn ji awọn ero inu mọto yẹn gbe ni.” Amọ ṣa, ọga awọn OPC yii sọ pe oun ko mọ ẹnikẹni ninu awọn ero inu ọkọ ti wọn ji gbe lọ yii, oun ko si ti i gbọ pe awọn ajinigbe kan si awọn mọlẹbi awọn ero naa lati beere fun owo. Pẹlu bo ṣe jẹ pe aarin Eruwa si Igboọra ni wọn sọ pe ijinigbe ọhun ti waye, akọroyin wa pe Olu Igboọra, Ọba Jimọh Ọlajide Titiloye, Kabiesi si sọ pe ko ti i si araalu kankan tọ fi ti oun leti pe wọn ji eeyan oun gbe. Bo tilẹ jẹ pe iroyin mi-in ti tun pada fidi ẹ mulẹ pe eeyan meji ni wọn ji gbe lọna Eruwa dipo eeyan mejidinlogun ti gbogbo oniroyin ti n pariwo tẹlẹ, l’Ọjọruu, Wẹsidee, lọga agba awọn ọlọpaa ipinlẹ yii, CP Ngozi Onadeko, sọ pe irọ gbuu niroyin naa, ko si ohun to jọ pe wọn ji ẹnikẹni gbe lagbegbe naa. Bakan naa lagbenusọ fun ileeṣẹ ọlọpaa ipinlẹ Ọyọ, DSP Adewale Ọṣifẹṣọ sọ pe “Ko si ohun to jọ bẹẹ.


Pẹlu bo ṣe jẹ pe aarin Eruwa si Igboọra ni wọn sọ pe ijinigbe ọhun ti waye, akọroyin wa pe Olu Igboọra, Ọba Jimọh Ọlajide Titiloye, Kabiesi si sọ pe ko ti i si araalu kankan tọ fi ti oun leti pe wọn ji eeyan oun gbe. Bo tilẹ jẹ pe iroyin mi-in ti tun pada fidi ẹ mulẹ pe eeyan meji ni wọn ji gbe lọna Eruwa dipo eeyan mejidinlogun ti gbogbo oniroyin ti n pariwo tẹlẹ, l’Ọjọruu, Wẹsidee, lọga agba awọn ọlọpaa ipinlẹ yii, CP Ngozi Onadeko, sọ pe irọ gbuu niroyin naa, ko si ohun to jọ pe wọn ji ẹnikẹni gbe lagbegbe naa. Bakan naa lagbenusọ fun ileeṣẹ ọlọpaa ipinlẹ Ọyọ, DSP Adewale Ọṣifẹṣọ sọ pe “Ko si ohun to jọ bẹẹ. Wọn lè ji eeyan gbe loootọ, ṣugbọn nipa iṣẹlẹ ijinigbe eleeyan mejidinlọgbọn (18) yii, ko si ohun to jọ ọ. “Nigba ta a gbọ iroyin yẹn, a ṣewadii debii pe gbogbo garaaji to wa niluu Eruwa la lọ lati mọ boya awakọ kan ko ero lọdọ wọn ṣugbọn ti ko dari de, gbogbo wọn sọ pe ko si ohun to jọ bẹẹ lọdọ awọn.”


Wọn lè ji eeyan gbe loootọ, ṣugbọn nipa iṣẹlẹ ijinigbe eleeyan mejidinlọgbọn (18) yii, ko si ohun to jọ ọ. “Nigba ta a gbọ iroyin yẹn, a ṣewadii debii pe gbogbo garaaji to wa niluu Eruwa la lọ lati mọ boya awakọ kan ko ero lọdọ wọn ṣugbọn ti ko dari de, gbogbo wọn sọ pe ko si ohun to jọ bẹẹ lọdọ awọn.”


Awọn to n ṣonigbọwọ fawọn agbebọn, Boko Haram ni Buhari n ṣatilẹyin fun- Fayoṣe

Gomina ipinlẹ Ekiti tẹlẹ ri, Ọgbẹni Ayọdele Fayoṣe, ti kilọ fawọn ọmọ orileede yii pe pẹlu bi nnkan ṣe ri yii, afi konikaluku maa ṣọ ibi to maa rin si bayii, tori o ti foju han gbangba pe ijọba apapọ, ileeṣẹ aarẹ, lo n gba awọn afurasi agbebọn ati apanilaya siṣẹ, ti wọn si n gbeja wọn. Fayoṣe ni ọrọ naa kọọyan lominu gidi, pe ileeṣẹ Aarẹ le maa yan iṣẹ fawọn afẹmiṣofo Boko Haram, atawọn janduku agbebọn, ti wọn si tun funjaa mọnu lati gbeja wọn tawọn eeyan ba sọrọ nipa ẹ, tori naa, imọran oun ni pe kawọn eeyan ṣọra ṣe, ki wọn mọ ibi ti wọn maa maa rin si, ki wọn ma si ko sakolo awọn eeyan keeyan afẹmiṣofo yii. Fayoṣe sọrọ yii ninu atẹjade kan ti amugbalẹgbẹẹ ẹ feto iroyin rẹ, Ọgbẹni Lere Ọlayinka, fi lede lori awuyewuye to n lọ nigboro latari bi ileeṣẹ Aarẹ ṣe lawọn o ni i gbaṣẹ lọwọ minisita feto ibanisọrọ, Ọgbẹni Isa Pantami, tijọba tun n gbeja ọkunrin naa lodi si bawọn eeyan ṣe ni kijọba yọ ọgbẹni naa nipo lo daa. O ni “Ọrọ yii tu tubọ tu aṣiri abosi ati iwa agabagebe tijọba n hu, o kọ ni lominu, o si ba ni ninu jẹ pe awọn agbẹnusọ ileeṣẹ Aarẹ funra wọn ni wọn n lọ soke sodo kaakiri awọn ileeṣẹ agberoyinjade lati dasọ bo ẹni ti gbogbo aye ti gbọ bo ṣe sọrọ ṣatilẹyin fawọn afẹmiṣofo. “Laarin ọjọ mẹta pere sasiko yii, o ju ọọdunrun (300) ọmọ Naijiria lọ, ti wọn da ẹmi wọn legbodo kaakiri orileede yii, tawọn mi-in si ṣi wa lakolo awọn ajinigbe, ṣe eleyii o to ki Aarẹ Muhammadu Buhari atawọn eeyan ẹ daṣọ ọfọ bora, ki wọn ku eeru sori lati fi ibanujẹ wọn han ni. Ṣugbọn kaka ki wọn ṣe iyẹn, niṣe ni wọn n ṣe faaji famia niṣo bii pe nnkan kan o ṣẹlẹ.


O ni “Ọrọ yii tu tubọ tu aṣiri abosi ati iwa agabagebe tijọba n hu, o kọ ni lominu, o si ba ni ninu jẹ pe awọn agbẹnusọ ileeṣẹ Aarẹ funra wọn ni wọn n lọ soke sodo kaakiri awọn ileeṣẹ agberoyinjade lati dasọ bo ẹni ti gbogbo aye ti gbọ bo ṣe sọrọ ṣatilẹyin fawọn afẹmiṣofo. “Laarin ọjọ mẹta pere sasiko yii, o ju ọọdunrun (300) ọmọ Naijiria lọ, ti wọn da ẹmi wọn legbodo kaakiri orileede yii, tawọn mi-in si ṣi wa lakolo awọn ajinigbe, ṣe eleyii o to ki Aarẹ Muhammadu Buhari atawọn eeyan ẹ daṣọ ọfọ bora, ki wọn ku eeru sori lati fi ibanujẹ wọn han ni. Ṣugbọn kaka ki wọn ṣe iyẹn, niṣe ni wọn n ṣe faaji famia niṣo bii pe nnkan kan o ṣẹlẹ. O niṣe lawọn to n dari Naijiria yii, paapaa awọn tijọba apapọ, wọn n ṣe bii ẹni pe awọn lawọn ni orileede yii, wọn ti gbagbe pe orileede atawọn eeyan inu rẹ lo ni ijọba. O ni ẹdun ọkan gbaa lo jẹ pe awọn ti wọn n ṣonigbọwọ fawọn agbebọn, awọn ti wọn n dunaa-dura pẹlu Boko Haram, awọn yii kan naa lo wa nipo aṣẹ ijọba, ti wọn n gbeja Boko Haram atawọn janduku agbebọn. “Ọrọ aabo ti waa mẹhẹ debii pe gbogbo awọn oju ọna wa lawọn agbebọn, ajinigbe atawọn afẹmiṣofo ti n da awọn arinrinajo lọna, ọrọ naa ti pinyẹnkẹn debii pe inu yara lo ku ti wọn n wọ lọọ ji ọba alade gbe lori ibusun ẹ.” Nipari, Fayoṣe ni ko sohun to yẹ kawọn eeyan ṣe lọdun 2023 ju ki wọn juwe ọna ita fẹgbẹ oṣelu APC atawọn onṣejọba rẹ lọ, tori aṣiṣe nla ni wọn ṣe lati dibo fun wọn.


O niṣe lawọn to n dari Naijiria yii, paapaa awọn tijọba apapọ, wọn n ṣe bii ẹni pe awọn lawọn ni orileede yii, wọn ti gbagbe pe orileede atawọn eeyan inu rẹ lo ni ijọba. O ni ẹdun ọkan gbaa lo jẹ pe awọn ti wọn n ṣonigbọwọ fawọn agbebọn, awọn ti wọn n dunaa-dura pẹlu Boko Haram, awọn yii kan naa lo wa nipo aṣẹ ijọba, ti wọn n gbeja Boko Haram atawọn janduku agbebọn. “Ọrọ aabo ti waa mẹhẹ debii pe gbogbo awọn oju ọna wa lawọn agbebọn, ajinigbe atawọn afẹmiṣofo ti n da awọn arinrinajo lọna, ọrọ naa ti pinyẹnkẹn debii pe inu yara lo ku ti wọn n wọ lọọ ji ọba alade gbe lori ibusun ẹ.” Nipari, Fayoṣe ni ko sohun to yẹ kawọn eeyan ṣe lọdun 2023 ju ki wọn juwe ọna ita fẹgbẹ oṣelu APC atawọn onṣejọba rẹ lọ, tori aṣiṣe nla ni wọn ṣe lati dibo fun wọn.


Ẹgbẹ awọn oṣere ni: Baba Ijẹṣa ba wa loju jẹ, o gbọdọ jiya ẹṣẹ ẹ

Faith Adebọla, Eko Asiko yii ti kọja awada ṣiṣe fun Baba Ijẹṣa, boya si l’Ọgbẹni Ọlanrewaju James le dẹrin-in pa ara rẹ lọwọ yii pẹlu bi ọpọ awọn ololufẹ rẹ ṣe kọyin si i lori ẹsun ifipa bọmọde lo pọ ti wọn fi kan an, bakan naa si ni ẹgbẹ awọn oṣere tiata ilẹ wa, TAMPAN, ti lawọn o ni i ṣatilẹyin kan fun afurasi ọdaran yii, bo ba jẹ loootọ lo huwa ọhun, ko lọọ maa da iya rẹ jẹ loju paali ni. Ẹgbẹ TAMPAN (Theatre Arts and Motion Pictures Practitioners Association of Nigeria) sọ iduro wọn lori iṣẹlẹ yii lọjọ Abamẹta, Satide, ninu atẹjade kan ti ọga to wa lẹka iwadii ati akọsilẹ ẹgbẹ naa, Ọgbẹni Yẹmi Amodu, fi lede. O ni ẹgbẹ awọn o ni i ṣatilẹyin fun ọmọ ẹgbẹ to yọ kẹlẹ huwa ainitiju ati iwa ọdaran eyikeyii, wọn lawọn o laṣọ aṣiri tawọn fẹẹ da bo iru ẹni bẹẹ, kaka bẹẹ, awọn ṣetan lati ṣatilẹyin fun ijọba ipinlẹ Eko ninu igbesẹ rẹ lati fidi idajọ ododo mulẹ lori ọrọ yii. Atẹjade naa to tẹ ALAROYE lọwọ, ka lapa kan pe: “A ri i gẹgẹ bii ojuṣe wa lati kede pe awa o fara mọ ẹsun ti wọn fi kan ọmọ ẹgbẹ wa yii, a si bẹnu atẹ lu iwa ailojuti ati iṣekuṣe ti wọn ni Ọgbẹni Olanrewaju James, ti inagijẹ rẹ n jẹ Baba Ijẹṣa jẹwọ pe oun hu. O ka ẹgbẹ wa, TAMPAN, lara, o si dun wa gan-an pe ọkan lara awọn ọmọ ẹgbẹ wa ni wọn fi iru ẹsun iwa abani-loju-jẹ bayii kan, a da iwa ibajẹ buruku yii lẹbi gidi. “Nitori ọrọ to gbẹgẹ gan-an lọrọ yii, ti ọrọ ọhun ṣi wa labẹ iwadii, a o ni i sọ ohunkohun lati ṣegbe tabi ta ko ẹni tọrọ yii kan, ju pe ka fi ero wa han lodi si iwakiwa ọhun lọ.


Atẹjade naa to tẹ ALAROYE lọwọ, ka lapa kan pe: “A ri i gẹgẹ bii ojuṣe wa lati kede pe awa o fara mọ ẹsun ti wọn fi kan ọmọ ẹgbẹ wa yii, a si bẹnu atẹ lu iwa ailojuti ati iṣekuṣe ti wọn ni Ọgbẹni Olanrewaju James, ti inagijẹ rẹ n jẹ Baba Ijẹṣa jẹwọ pe oun hu. O ka ẹgbẹ wa, TAMPAN, lara, o si dun wa gan-an pe ọkan lara awọn ọmọ ẹgbẹ wa ni wọn fi iru ẹsun iwa abani-loju-jẹ bayii kan, a da iwa ibajẹ buruku yii lẹbi gidi. “Nitori ọrọ to gbẹgẹ gan-an lọrọ yii, ti ọrọ ọhun ṣi wa labẹ iwadii, a o ni i sọ ohunkohun lati ṣegbe tabi ta ko ẹni tọrọ yii kan, ju pe ka fi ero wa han lodi si iwakiwa ọhun lọ. “Gẹgẹ bii ẹgbẹ kan, a loye pe apẹẹrẹ to daa lawọn eeyan n reti latọdọ wa lawujọ, tori naa, a o ni i kẹrẹ lati ṣatilẹyin fun ijọba ki idajọ ododo le fidi mulẹ lori ọrọ yii. “A ba awọn obi ati mọlẹbi ọmọde tọrọ yii kan kẹdun, a si rọ gbogbo awọn obi lati tubọ wa lojufo si ojuṣe wọn lati maa daabo bo awọn majeṣin wọn lọwọ ewu ati iwa ibajẹ to gbode kan lasiko yii.”


“Gẹgẹ bii ẹgbẹ kan, a loye pe apẹẹrẹ to daa lawọn eeyan n reti latọdọ wa lawujọ, tori naa, a o ni i kẹrẹ lati ṣatilẹyin fun ijọba ki idajọ ododo le fidi mulẹ lori ọrọ yii. “A ba awọn obi ati mọlẹbi ọmọde tọrọ yii kan kẹdun, a si rọ gbogbo awọn obi lati tubọ wa lojufo si ojuṣe wọn lati maa daabo bo awọn majeṣin wọn lọwọ ewu ati iwa ibajẹ to gbode kan lasiko yii.”


Eeyan mọkanla padanu ẹmi wọn ninu ijamba ọkọ ni Kwara

Stephen Ajagbe, Ilorin Awọn arinrinajo mọkanla ni wọn padanu ẹmi wọn ninu ijamba ọkọ to ṣẹlẹ lọjọ Abamẹta, Satide, to kọja yii, nikorita ilu Ṣhao, nipinlẹ Kwara. Ọga agba ajọ to n mojuto igboke-gbodo loju popo, FRSC, ẹka ipinlẹ Kwara, Jonathan Ọwọade, ṣalaye pe ere asapajude lo fa ijamba naa. Ọwọade ni ni nnkan bii aago mẹfa aabọ aarọ Satide lawọn gba ipe kan pe ọkọ akero bọọsi pẹlu akẹru kan kọ lu ara wọn. O tẹsiwaju pe laarin eeyan ogun to wa ninu awọn ọkọ naa, mẹsan-an pere lo mori bọ, ṣugbọn wọn fara pa, awọn mọkanla ni wọn jẹ Ọlọrun nipe. Ọkunrin naa ni awọn ti ko awọn oku mọkanla naa lọ silewosan ẹkọṣẹ Fasiti Ilọrin, UITH, awọn to fara pa si wa nibi ti wọn ti n gbatọju nilewosan kan to wa nitosi ibi ti ijamba naa ti ṣẹlẹ.


Ṣoyinka tun kọ lu Buhari: Ẹ yee tanra yin, ẹ lọọ bawọn to le ran yin lọwọ lori eto aabo

Faith Adebọla, Eko Ilu-mọ-ọn-ka agba ọjẹ onkọwe ilẹ wa nni, Ọjọgbọn Wọle Ṣoyinka, ti tun gba ijọba Muhammadu Buhari to wa lori aleefa bayii nimọran, o ni nibi tọrọ iṣoro aisi aabo de lorileede yii, o ti to asiko fun ijọba apapọ lati kegbajare sawọn to le ran an lọwọ, ki wọn yee dibọn bii ẹni pe apa wọn ka ọrọ to n fojoojumọ fẹju kẹkẹ yii. Atẹjade kan ti ọkunrin naa buwọ lu funra ẹ, to fi lede lọjọ Abamẹta, Satide yii, lo pe akọle rẹ ni “Fifẹmi awọn ọdọ wa ṣofo lai lopin”, ninu atẹjade naa ni Ṣoyinka ti sọrọ ọhun. Ṣoyinka ni oju ogun gidi ni Naijiria wa lọwọ yii, ṣugbọn niṣe lawọn kan n ṣe bii ẹni pe inira irọbi lasan ni ohun to n ṣelẹ yii, bii ẹni pe lẹyin inira ranpẹ yii, ayọ maa too tẹle e, bẹẹ itanjẹ lasan ni, ọrọ o ri bẹẹ rara. Ọjọgbọn naa ni ẹru to n ba oun bayii ni pe afaimọ lọrọ Naijiria ko fi ni i da bii ohun to waye lorileede Russia, nigba tawọn ọmọ ogun Chechen ti wọn lawọn fẹẹ yapa kuro lorileede naa, awọn fẹẹ da orileede olominira Cherchya silẹ, eyi to mu ki wọn fipa kọ lu ileewe ijọba Beslan lọdun 2001, wọn ko awọn ọmọleewe bii ẹgbẹrun kan sigbekun, ti wọn si pa bii okoolelọọọdunrun danu lara awọn ọmọde naa. O ni “Pẹlu bo ti ṣe han pe alaaarẹ ati alailagbara lawọn to n ṣejọba yii, ko sohun to yẹ wọn ju ki wọn ko itiju ta, ki wọn yee dibọn, ki wọn si wa iranlọwọ sibomi-in, ṣugbọn aja to ba maa sọnu ki i gbọ fere ọlọdẹ. “Bi Alaaji Atiku Abubakar ṣe sọ ọ lo ri, ọgbẹ ọkan ni ohun to n ṣẹlẹ bayii jẹ fawọn eeyan.


Ọjọgbọn naa ni ẹru to n ba oun bayii ni pe afaimọ lọrọ Naijiria ko fi ni i da bii ohun to waye lorileede Russia, nigba tawọn ọmọ ogun Chechen ti wọn lawọn fẹẹ yapa kuro lorileede naa, awọn fẹẹ da orileede olominira Cherchya silẹ, eyi to mu ki wọn fipa kọ lu ileewe ijọba Beslan lọdun 2001, wọn ko awọn ọmọleewe bii ẹgbẹrun kan sigbekun, ti wọn si pa bii okoolelọọọdunrun danu lara awọn ọmọde naa. O ni “Pẹlu bo ti ṣe han pe alaaarẹ ati alailagbara lawọn to n ṣejọba yii, ko sohun to yẹ wọn ju ki wọn ko itiju ta, ki wọn yee dibọn, ki wọn si wa iranlọwọ sibomi-in, ṣugbọn aja to ba maa sọnu ki i gbọ fere ọlọdẹ. “Bi Alaaji Atiku Abubakar ṣe sọ ọ lo ri, ọgbẹ ọkan ni ohun to n ṣẹlẹ bayii jẹ fawọn eeyan. Ṣugbọn o ju ọgbẹ ọkan lọ paapaa, niṣe niṣoro aisi aabo yii fa oro nla sọkan ọpọ miliọnu ọmọ Naijiria, ko sẹni tọrọ yii o su, o ti tan wa ni suuru patapata. “Ẹ ranti awọn iṣẹlẹ jiji awọn ọmọleewe gbe to ti waye kọja nileewe Chibok, nipinlẹ Borno, ati ileewe Dapchi, nipinlẹ Yobe, ọpọ iru ẹ lo si ṣẹlẹ ti wọn o royin ẹ. “Ohun to kan lati ṣe bayii lo yẹ ka maa sọ, ka si tete ṣe e kiakia ni.


Ṣugbọn o ju ọgbẹ ọkan lọ paapaa, niṣe niṣoro aisi aabo yii fa oro nla sọkan ọpọ miliọnu ọmọ Naijiria, ko sẹni tọrọ yii o su, o ti tan wa ni suuru patapata. “Ẹ ranti awọn iṣẹlẹ jiji awọn ọmọleewe gbe to ti waye kọja nileewe Chibok, nipinlẹ Borno, ati ileewe Dapchi, nipinlẹ Yobe, ọpọ iru ẹ lo si ṣẹlẹ ti wọn o royin ẹ. “Ohun to kan lati ṣe bayii lo yẹ ka maa sọ, ka si tete ṣe e kiakia ni. Ojoojumọ la n sa fun ohun ti ko ṣee yẹ silẹ, bẹẹ si ni nnkan naa n le wa kiri, o ti n kan geeti mọ wa lori bayii. Oju ogun lorileede yii wa, ojoojumọ lẹyẹ Igun ati Koowee pọṣẹṣẹ lori Naijiria, ọkan wọn balẹ bi wọn ṣe n fo bagẹbagẹ kiri. Arun Korona lo da ogun lọwọ kọ fungba diẹ, ṣugbọn ohun to ju Korona lọ la n ba yi lọwọ yii.


Ojoojumọ la n sa fun ohun ti ko ṣee yẹ silẹ, bẹẹ si ni nnkan naa n le wa kiri, o ti n kan geeti mọ wa lori bayii. Oju ogun lorileede yii wa, ojoojumọ lẹyẹ Igun ati Koowee pọṣẹṣẹ lori Naijiria, ọkan wọn balẹ bi wọn ṣe n fo bagẹbagẹ kiri. Arun Korona lo da ogun lọwọ kọ fungba diẹ, ṣugbọn ohun to ju Korona lọ la n ba yi lọwọ yii. Ẹ jẹ ka pariwo, ka lọgun, boya ijọba yii leti ti wọn fi n gbọ ọrọ: Ẹ wa iranlọwọ lọ o, ẹ kegbare sita o. Ẹ yee fẹmi awọn eeyan ta tẹtẹ, Awọn ọdọ to jẹ awọn lọjọ ọla wa, ẹ yee fi wọn ṣetutu lojubọ orileede to ti fẹẹ wo tan yii o.” Bẹẹ ni Ṣoyinka pari atẹjade ikilọ ọhun.


Ẹ jẹ ka pariwo, ka lọgun, boya ijọba yii leti ti wọn fi n gbọ ọrọ: Ẹ wa iranlọwọ lọ o, ẹ kegbare sita o. Ẹ yee fẹmi awọn eeyan ta tẹtẹ, Awọn ọdọ to jẹ awọn lọjọ ọla wa, ẹ yee fi wọn ṣetutu lojubọ orileede to ti fẹẹ wo tan yii o.” Bẹẹ ni Ṣoyinka pari atẹjade ikilọ ọhun.


Awọn ọlọpaa ba mu Ọba Tẹjuoṣo, wọn lo lu obinrin to fẹẹ fẹ ni jibiti

Adefunkẹ Adebiyi, Abẹokuta Adabọnyin Ẹkun, Ọba Adetokunbọ Gbadegẹṣin Tẹjuoṣo, Olu Orile Kemta, l’Abẹokuta, to sọrọ soke lasiko ti ogun awọn Fulani n gbona janjan ni Yewa, ti ha sọwọ ọlọpaa ipinlẹ Ogun bayii o. Wọn lo lu awọn obinrin kan to fẹẹ fẹ ni jibiti owo nla, bẹẹ ko pada fẹ wọn, o kan lu wọn ni jibiti owo ati ara ni. Alẹ ọjọ Abamẹta, Satide, ọjọ kẹrinlelogun, oṣu kẹrin yii, ni iroyin yii tẹ ALAROYE lọwọ, ẹsẹkẹsẹ la si ti pe Kabiyesi Adabọnyin lati gbọ tẹnu ẹ, ṣugbọn ọba naa ko gbe foonu, bẹẹ ni ko ka atẹjiṣẹ ta a fi ranṣẹ si i. Pẹlu fọto Adabọyin lagọọ ọlọpaa ni iroyin naa bọ sori ayelujara, ẹda iwe ti ọkan ninu awọn obinrin naa, Halima Oniru, si fi kan an, eyi ti ALAROYE ri, ṣalaye pe Kabiyesi Adabọnyin gba owo to to miliọnu lọna aadọjọ naira (150,000,000) lọwọ oun, lẹyin to ti ṣeleri pe oun yoo fẹ oun, ti ko si mu ileri naa ṣẹ. Ẹsun ti obinrin to n jẹ Halima yii fi kan an tẹsiwaju pe ọpọ igba ni Adabọnyin gba owo lọwọ oun, ti yoo ni oun fẹẹ fi ṣe ọrọ ọlọba de (Baalẹ ni tẹlẹ ki ijọba Amosun too sọ ọ di ọba onipo kẹta lọdun 2019). Ọmọbinrin naa ṣalaye pe Adabọnyin fi owo to gba lọwọ oun gba otẹẹli tan ni, awọn obinrin alaimọkan bii toun ti wọn si n ko si i lọwọ lo n fowo naa gbe lọ si otẹẹli nla nla kaakiri. Oriṣiiriṣii iwe ifisun lawọn ọlọpaa ti gba lori jibiti ọba yii gẹgẹ ba a ṣe gbọ. Yatọ si ẹsun yii, a tun gbọ pe ọba to gbọ afẹ daadaa, to si rẹwa yii, maa n mọ-ọn-mọ ya fọto pẹlu awọn eeyan nla nla lawọn ibi pataki, yoo si gbe e soju opo Fesibuuku ati Instagraamu rẹ, yoo maa fi fa oju awọn obinrin mọra, yoo si maa ṣeleri pe oun yoo fẹ wọn.


Ọmọbinrin naa ṣalaye pe Adabọnyin fi owo to gba lọwọ oun gba otẹẹli tan ni, awọn obinrin alaimọkan bii toun ti wọn si n ko si i lọwọ lo n fowo naa gbe lọ si otẹẹli nla nla kaakiri. Oriṣiiriṣii iwe ifisun lawọn ọlọpaa ti gba lori jibiti ọba yii gẹgẹ ba a ṣe gbọ. Yatọ si ẹsun yii, a tun gbọ pe ọba to gbọ afẹ daadaa, to si rẹwa yii, maa n mọ-ọn-mọ ya fọto pẹlu awọn eeyan nla nla lawọn ibi pataki, yoo si gbe e soju opo Fesibuuku ati Instagraamu rẹ, yoo maa fi fa oju awọn obinrin mọra, yoo si maa ṣeleri pe oun yoo fẹ wọn. Wọn ni ohun to maa n sọ fun wọn ni pe oun atiyawo oun ko si papọ mọ, o ti lọ. Nigba ti ALAROYE ṣabẹwo saafin Adabọnyin, nijọba ibilẹ Ọdẹda, loṣu meji sẹyin, a ko ri Olori kankan laafin ọba yii, ṣugbọn o sọ fun wa pe ilu oyinbo toun ti waa jọba ni Naijiria ni awọn ọmọ oun wa, ko sọrọ nipa iyawo rẹ rara. Lori ẹsun ti wọn fi kan an yii, ẹda iwe ti ọba yii fi fesi saafin Alake naa wa nikaawọ wa, nibẹ ni Kabiyesi Adabọnyin ti ṣalaye pe ibadọrẹ ọkunrin ati obinrin lo da oun ati obinrin yii pọ, o ni ololufẹ lawọn.


Wọn ni ohun to maa n sọ fun wọn ni pe oun atiyawo oun ko si papọ mọ, o ti lọ. Nigba ti ALAROYE ṣabẹwo saafin Adabọnyin, nijọba ibilẹ Ọdẹda, loṣu meji sẹyin, a ko ri Olori kankan laafin ọba yii, ṣugbọn o sọ fun wa pe ilu oyinbo toun ti waa jọba ni Naijiria ni awọn ọmọ oun wa, ko sọrọ nipa iyawo rẹ rara. Lori ẹsun ti wọn fi kan an yii, ẹda iwe ti ọba yii fi fesi saafin Alake naa wa nikaawọ wa, nibẹ ni Kabiyesi Adabọnyin ti ṣalaye pe ibadọrẹ ọkunrin ati obinrin lo da oun ati obinrin yii pọ, o ni ololufẹ lawọn. ( Ki i tun ṣe Halima, obinrin mi-in to pe orukọ ẹ ni Abilekọ Adebayọ ni.) O fi kun un pe awọn owo to waa di ọran mọ oun lọwọ nitori ẹjọ Adebayọ yii ki i ṣe owo nla, owo keekeeke bii ẹgbẹrun mẹwaa, ogun ẹgbẹrun tabi ọgbọn ẹgbẹrun, to fi ṣe oun loore ni. O loun ko mọ bi wọn ṣe ṣi iru owo bẹẹ to fi pọ to miliọnu marun-un naira ti Abilekọ Adebayọ yii n beere lọwọ oun, nigba to jẹ owo ifẹ to wa laarin awọn ni, toun ko si fi ẹtan tabi ipa gba a lọwọ obinrin naa.


( Ki i tun ṣe Halima, obinrin mi-in to pe orukọ ẹ ni Abilekọ Adebayọ ni.) O fi kun un pe awọn owo to waa di ọran mọ oun lọwọ nitori ẹjọ Adebayọ yii ki i ṣe owo nla, owo keekeeke bii ẹgbẹrun mẹwaa, ogun ẹgbẹrun tabi ọgbọn ẹgbẹrun, to fi ṣe oun loore ni. O loun ko mọ bi wọn ṣe ṣi iru owo bẹẹ to fi pọ to miliọnu marun-un naira ti Abilekọ Adebayọ yii n beere lọwọ oun, nigba to jẹ owo ifẹ to wa laarin awọn ni, toun ko si fi ẹtan tabi ipa gba a lọwọ obinrin naa. Olu Kemta yii tun sọ pe mọto toun naa wa lọwọ Adebayọ to n fẹsun kan oun yii. O ni mọto bọọsi alawọ buluu kan loun ya a pe ko maa lo o fun iṣẹ rẹ nigba tawọn ṣi jọ wa papọ . O ni obinrin naa ko da mọto ọhun pada titi doni.


Olu Kemta yii tun sọ pe mọto toun naa wa lọwọ Adebayọ to n fẹsun kan oun yii. O ni mọto bọọsi alawọ buluu kan loun ya a pe ko maa lo o fun iṣẹ rẹ nigba tawọn ṣi jọ wa papọ . O ni obinrin naa ko da mọto ọhun pada titi doni. Akọroyin wa pe Alukoro ọlọpaa nipinlẹ Ogun, DSP Abimbọla Oyeyẹmi, lati mọ bi ọrọ yii ṣe jẹ gan-an nipa ti Halima ati Adebayọ pẹlu awọn obinrin mi-in ti wọn ni wọn ti n fi ẹjọ ọba yii sun tipẹ, ṣugbọn niṣe loun naa ko gbe ipe rẹ, ko si fesi si atẹranṣẹ pẹlu.


Akọroyin wa pe Alukoro ọlọpaa nipinlẹ Ogun, DSP Abimbọla Oyeyẹmi, lati mọ bi ọrọ yii ṣe jẹ gan-an nipa ti Halima ati Adebayọ pẹlu awọn obinrin mi-in ti wọn ni wọn ti n fi ẹjọ ọba yii sun tipẹ, ṣugbọn niṣe loun naa ko gbe ipe rẹ, ko si fesi si atẹranṣẹ pẹlu.


Eyi lawọn ohun to n fa wahala lawọn ile-ẹkọ yunifasiti wa

Ni orilẹ-ede Naijiria tiwa loni-in yii, o fẹrẹ ma si ọdun kan ti awọn olukọ yunifasiti ko ni i da iṣẹ silẹ, bi won ba si ti daṣẹ silẹ bẹẹ, gbogbo yunifasiti ni wọn yoo ti pa, awọn akẹkọọ ko ni i lọ si ile-ẹkọ, ohun gbogbo yoo si ri rudurudu. Bi ọrọ ba si ti ṣẹlẹ bayii, ijọba yoo ni awọn olukọ yunifasiti yii ni alaṣeju, awọn olukọ paapaa yoo si ni ijọba Naijiria ni aṣadehun-maa-mu-un-ṣẹ, awọn ni wọn ki tẹ le adehun ti won ba ṣe. Ṣugbọn bi erin meji ba n ja ninu igbo lọrọ yii, awọn koriko ibẹ ni yoo fara pa ju lọ. Bi ijọba apapọ ati ẹgbẹ awọn olukọni ni yunifasiti ba n ja, awọn ọmọleewe, ati eto-ẹkọ ni Naijiria ni yoo fara pa. Bi nnkan si ti ṣe ri ni ilẹ wa bayii ree, nigba to jẹ ọdọọdun ni ija awọn mejeeji n waye. Eto ẹkọ ko lọ deede, ẹkọ ti awọn ọmọ wa si n kọ paapaa ko ye kooro to. Ki waa lo maa n faja awọn eeyan yii lojoojumọ bẹẹ?


Bi ijọba apapọ ati ẹgbẹ awọn olukọni ni yunifasiti ba n ja, awọn ọmọleewe, ati eto-ẹkọ ni Naijiria ni yoo fara pa. Bi nnkan si ti ṣe ri ni ilẹ wa bayii ree, nigba to jẹ ọdọọdun ni ija awọn mejeeji n waye. Eto ẹkọ ko lọ deede, ẹkọ ti awọn ọmọ wa si n kọ paapaa ko ye kooro to. Ki waa lo maa n faja awọn eeyan yii lojoojumọ bẹẹ? Ohun ti Alaga Ẹgbẹ awọn olukọni ni yunifastii gbogbo, Ọjọgbọn Abiọdun Ogunyẹmi, yoo fi bii wakati meji ṣalaye niyi lati aago mẹrin irọlẹ oni, Ọjo Aiku, Sannde, ọjọ kẹẹdọgbọn, oṣu kẹrin, 2021. Bo ba ti n sọrọ naa ni yoo maa gori afẹfẹ lesẹkẹsẹ, gbogbo eeyan yoo maa gbọ ọ ti wọn yoo si maa wo o lori Alaroye Online Television. Ileeṣẹ awọn ọjọgbọn Amẹrika kan, Toyin Falọla Interviews, lo gbe eto naa kalẹ, ti Alaroye si jẹ ọkan ninu awọn abanidowopọ wọn.


Ohun ti Alaga Ẹgbẹ awọn olukọni ni yunifastii gbogbo, Ọjọgbọn Abiọdun Ogunyẹmi, yoo fi bii wakati meji ṣalaye niyi lati aago mẹrin irọlẹ oni, Ọjo Aiku, Sannde, ọjọ kẹẹdọgbọn, oṣu kẹrin, 2021. Bo ba ti n sọrọ naa ni yoo maa gori afẹfẹ lesẹkẹsẹ, gbogbo eeyan yoo maa gbọ ọ ti wọn yoo si maa wo o lori Alaroye Online Television. Ileeṣẹ awọn ọjọgbọn Amẹrika kan, Toyin Falọla Interviews, lo gbe eto naa kalẹ, ti Alaroye si jẹ ọkan ninu awọn abanidowopọ wọn. Bo tilẹ je pe ede oyinbo ni wọn yoo fi ṣeto naa, gbogbo eeyan lo le gbọ ọ nitori awọn oyinbo ti ko ni i le pupọ ni, ati pe bo ba ya, Alaroye yoo tumọ ifọrowanilẹnuwo yii si Yoruba seti gbogbo aye. Ẹ pade wa ni aago mẹrin irọle yii ni Facebook tabi YouTube, ki ẹyin naa le kọ imọ kun imọ, ki ẹ si fi akoko naa mọ ohun gbogbo to ba n lọ nipa eto ẹkọ wa ni Naijiria.


Bo tilẹ je pe ede oyinbo ni wọn yoo fi ṣeto naa, gbogbo eeyan lo le gbọ ọ nitori awọn oyinbo ti ko ni i le pupọ ni, ati pe bo ba ya, Alaroye yoo tumọ ifọrowanilẹnuwo yii si Yoruba seti gbogbo aye. Ẹ pade wa ni aago mẹrin irọle yii ni Facebook tabi YouTube, ki ẹyin naa le kọ imọ kun imọ, ki ẹ si fi akoko naa mọ ohun gbogbo to ba n lọ nipa eto ẹkọ wa ni Naijiria.


O ma ṣe o! Akẹkọọ Fasiti LAUTECH ja sinu sọkawee, lo ba ku patapata

Ọlawale Ajao, Ibadan Waiwai ni inu ọgba Ladoke Akintọla University of Technology (LAUTECH), to wa niluu Ogbomọṣọ da bayii pẹlu bi ọkan ninu awọn akẹkọọ wọn nibẹ ṣe jin sinu sọkawee, to si gbabẹ lọ sọrun aremabọ l’Ọjọbọ, Tọsidee, ọsẹ ta a lo tan yii. Igbesẹ yii lo ṣakoba fun awọn ayẹwo to yẹ ko waye laarin awọn akẹkọọ ẹka kan nileewe naa, bẹẹ ni ko si idanilẹkọọ kankan to waye nibẹ titi ti ilẹ ọjọ Ẹti, Furaidee, fi ṣu. Ki i ṣe oju bọrọ lọgba ile ẹkọ nla naa ṣe da paroparo bẹẹ bi ko ṣe nitori iwọde ti awọn akẹkọọ ṣe lọsan-an-an ọjọ kẹtalelogun, oṣu kẹrin, ọdun 20201 yii, ti i ṣe ọjọ Ẹti, Furaidee, lati fi aidunnu wọn han si ọna ti akẹkọọ ẹgbẹ wọn ọhun to n jẹ Asefon Nifẹmi Benard gba riku ojiji he. Benard, ẹni ti iba gboye gẹgẹ bii akẹkọọ-jade fasiti lọdun yii, ni wọn lo deede ja sinu sokawee nibi to ti n kọja lọ nirọlẹ ọjọ kejilelogun, oṣu kẹrin, ọdun 2021, ti i ṣe Ọjọbọ, Tọsidee. Akitiyan awọn ẹgbẹ ẹ lati doola ẹmi ẹ ko seso rere pẹlu bo ṣe jẹ pe o ti gbẹmi-in-mi ki wọn too ri oku ẹ yọ ninu koto to kun fun igbọnsẹ naa. Gegẹ b’ALAROYE ṣe gbọ, inu ọkan ninu awọn ilegbee ti awọn akẹkọọ LAUTECH n gbe niṣẹlẹ ọhun ti waye.


Benard, ẹni ti iba gboye gẹgẹ bii akẹkọọ-jade fasiti lọdun yii, ni wọn lo deede ja sinu sokawee nibi to ti n kọja lọ nirọlẹ ọjọ kejilelogun, oṣu kẹrin, ọdun 2021, ti i ṣe Ọjọbọ, Tọsidee. Akitiyan awọn ẹgbẹ ẹ lati doola ẹmi ẹ ko seso rere pẹlu bo ṣe jẹ pe o ti gbẹmi-in-mi ki wọn too ri oku ẹ yọ ninu koto to kun fun igbọnsẹ naa. Gegẹ b’ALAROYE ṣe gbọ, inu ọkan ninu awọn ilegbee ti awọn akẹkọọ LAUTECH n gbe niṣẹlẹ ọhun ti waye. Idi ree tawọn akẹkọọ fasiti naa fi binu ṣewọde ninu ọgba ileewe yii lati fi adiunnu wọn han si awọn alakooso ileewe naa, wọn ni bi wọn ṣe dagunla si atunṣe sọkawee yii lo jẹ ko jin mọ akẹgbẹ awọn lẹsẹ, to fi ja sinu koto to sọ ọ dero ọrun alakeji. Ninu atẹjade ti Ọmọwe Kayọde Ogunlẹyẹ ti i ṣe Akọwe agba fasiti yii fi ṣowọ sawọn oniroyin, o ni igbimọ awọn alaṣẹ ileewe ọhun ti ranṣẹ ibanikẹdun sawọn obi atawọn akẹgbẹ oloogbe naa. Wọn ni ki i ṣe ninu ọgba fasiti ọhun ni Benard ku si.


Idi ree tawọn akẹkọọ fasiti naa fi binu ṣewọde ninu ọgba ileewe yii lati fi adiunnu wọn han si awọn alakooso ileewe naa, wọn ni bi wọn ṣe dagunla si atunṣe sọkawee yii lo jẹ ko jin mọ akẹgbẹ awọn lẹsẹ, to fi ja sinu koto to sọ ọ dero ọrun alakeji. Ninu atẹjade ti Ọmọwe Kayọde Ogunlẹyẹ ti i ṣe Akọwe agba fasiti yii fi ṣowọ sawọn oniroyin, o ni igbimọ awọn alaṣẹ ileewe ọhun ti ranṣẹ ibanikẹdun sawọn obi atawọn akẹgbẹ oloogbe naa. Wọn ni ki i ṣe ninu ọgba fasiti ọhun ni Benard ku si. Bẹẹ ni wọn rọ awọn akẹkọọ naa lati fọwọ wọnu, ki wọn si ma ṣe fi itara iku akẹgbẹ wọn yii gbe igbesẹ to le ṣakoba fun ẹmi eeyan, tabi ba dukia kankan jẹ.


Bẹẹ ni wọn rọ awọn akẹkọọ naa lati fọwọ wọnu, ki wọn si ma ṣe fi itara iku akẹgbẹ wọn yii gbe igbesẹ to le ṣakoba fun ẹmi eeyan, tabi ba dukia kankan jẹ.


Wọn tun ji Abraham gbe l’Ayetẹ

Ọlawale Ajao, Ibadan Ọrọ awọn arinrianjo ti wọn ji gbe lọna Eruwa la ṣi n sọ ta a ti i dakẹ ti awọn ajinigbe tun fi ṣe bẹbẹ mi-in lọjọ Ẹti, Furaidee, to kọja pẹlu bi wọn ṣe ji ọkunrin kan to n jẹ Fẹmi Ọla Abraham gbe labule ti wọn n pe ni Aba Konko, nitosi ilu Ayetẹ, nijọba ibilẹ Ariwa Ibarapa, nipinlẹ Ọyọ. Abraham atawọn meji mi-in ti wọn n jẹ Ọlawumi Michael ati Jẹjẹ Abiọla l’ALAROYE gbọ pe wọn jọ ririnajo naa, ṣugbọn to jẹ pe baba ẹni ọdun marundinlaaadọta (45) yii nikan ni nnkan ko ṣẹnuure fun nigba ti ori ko awọn meji yooku yọ. Latilu Ibadan la gbọ pe wọn ti n bọ ki awọn ajinigbe ti wọn to mẹwaa niye too yọ si wọn lọgangan ori afara odo kan ti wọn n pe ni Oke-Ari-n-sa, labule Konko, ni nnkan bii aago meje aabọ aarọ ọjọ kẹtalelogun, oṣu kẹrin, 2021 yii. Gẹgẹ b’ALAROYE ṣe gbọ, inu odo lọkunrin ẹni ọdun mọkandinlọgbọn (29) to n jẹ Abiọla, pẹlu Michael to jẹ ẹni ọdun mejilelọgbọn (32) bẹ si, ti wọn si ba ibẹ sa lọ nigba ti awọn ajinigbe ọhun ya bo wọn tibọntibọn. Baba ẹni ọdun marundinlaaadọta aarin wọn nikan ni ko ribi sa mọ awọn ẹruuku lọwọ ti wọn fi gbe e lọ sinu igbo rere. Bo tilẹ jẹ pe akitiyan wa lati fidi iṣẹlẹ yii mulẹ lọdọ awọn agbofinro ko seso rere pẹlu bi awọn ipe akọroyin yii ko ṣe wọle sori aago DSP Adewale Ọṣifẹṣọ ti i ṣe agbẹnusọ fun ileeṣẹ ọlọpaa ipinlẹ Ọyọ, sibẹ, ọmọ ilu Ayetẹ kan, Sulaiman Ademọla, fidi ẹ mulẹ pe awọn ọlọpaa ti gbọ nipa iṣẹlẹ naa, wọn si ti bẹrẹ iṣẹ lati ri i pe wọn yọ ẹni ti wọn ji gbe naa kuro nigbekun awọn ajinigbe ọhun laaye.


Wọn tun ji Abraham gbe l’Ayetẹ

Gẹgẹ b’ALAROYE ṣe gbọ, inu odo lọkunrin ẹni ọdun mọkandinlọgbọn (29) to n jẹ Abiọla, pẹlu Michael to jẹ ẹni ọdun mejilelọgbọn (32) bẹ si, ti wọn si ba ibẹ sa lọ nigba ti awọn ajinigbe ọhun ya bo wọn tibọntibọn. Baba ẹni ọdun marundinlaaadọta aarin wọn nikan ni ko ribi sa mọ awọn ẹruuku lọwọ ti wọn fi gbe e lọ sinu igbo rere. Bo tilẹ jẹ pe akitiyan wa lati fidi iṣẹlẹ yii mulẹ lọdọ awọn agbofinro ko seso rere pẹlu bi awọn ipe akọroyin yii ko ṣe wọle sori aago DSP Adewale Ọṣifẹṣọ ti i ṣe agbẹnusọ fun ileeṣẹ ọlọpaa ipinlẹ Ọyọ, sibẹ, ọmọ ilu Ayetẹ kan, Sulaiman Ademọla, fidi ẹ mulẹ pe awọn ọlọpaa ti gbọ nipa iṣẹlẹ naa, wọn si ti bẹrẹ iṣẹ lati ri i pe wọn yọ ẹni ti wọn ji gbe naa kuro nigbekun awọn ajinigbe ọhun laaye. Gẹgẹ bo ṣe sọ, “Nibi ti ọrọ aabo de duro lagbegbe yii, ko sẹni to n da lọ sinu oko mọ nitori wahala awọn Fulani atawọn ajinigbe. Ṣugbọn bi mo ṣe n ba yin sọrọ yii, awọn ọlọpaa ti gbakoso awọn igbo to wa lagbegbe yii. Awọn ọlọpaa bii ọgbọn (30) lemi atawọn eeyan mi ta a jọ n dẹgbẹ kiri pade ninu igbo nirọle ọjọ Ẹti.


Wọn tun ji Abraham gbe l’Ayetẹ

Gẹgẹ bo ṣe sọ, “Nibi ti ọrọ aabo de duro lagbegbe yii, ko sẹni to n da lọ sinu oko mọ nitori wahala awọn Fulani atawọn ajinigbe. Ṣugbọn bi mo ṣe n ba yin sọrọ yii, awọn ọlọpaa ti gbakoso awọn igbo to wa lagbegbe yii. Awọn ọlọpaa bii ọgbọn (30) lemi atawọn eeyan mi ta a jọ n dẹgbẹ kiri pade ninu igbo nirọle ọjọ Ẹti. Iyẹn gan-an lo jẹ ka tete pada sile nitori a ko fẹẹ fi tiwa di wọn lọwọ iṣẹ wọn.”


Wọn tun ji Abraham gbe l’Ayetẹ

Iyẹn gan-an lo jẹ ka tete pada sile nitori a ko fẹẹ fi tiwa di wọn lọwọ iṣẹ wọn.”


Ọkada lawọn eleyii lọọ ji gbe tọwọ fi tẹ wọn ni Kwara

Stephen Ajagbe, Ilorin Afurasi mẹta; Abdullahi Yaro, Abdulganiu Muhammed ati Baki Adamu, ni wọn ti ko si pampẹ ileeṣẹ aabo ẹni laabo ilu, NSCDC, nipinlẹ Kwara bayii. Ẹsun jiji ọkada Bajaj gbe lagbegbe Kpaulu, laduugbo Gure, niluu Kosubosu, nipinlẹ Kwara ni wọn fi kan wọn. Alukoro ileeṣẹ NSCDC, Ọgbẹni Babawale Zaid Afọlabi, ṣalaye pe ọjọ kejilelogun, oṣu kẹrin, ọdun 2021, lẹni to ni ọkada naa, Ọgbẹni Yahaya Abdulateef, ẹni ọdun mẹtadinlọgbọn, fi to ileeṣẹ NSCDC to wa ni Kosubosu leti pe awọn ole wa sile oun, ti wọn si ji ọkada oun gbe sa lọ. Afọlabi ni lọgan lawọn gbera pẹlu iranlọwọ awọn fijilante ilu naa, awọn si ri Abdullahi Yaro, ẹni ọdun mọkanlelọgbọn, toun naa n gbe ni Kpaulu, laduugbo Gure, nibi tiṣẹlẹ naa ti ṣẹlẹ mu. O nigba tawọn fọrọ wa a lẹnu wo, o darukọ Abdulganiu Muhammed, ẹni ọdun mejidinlọgbọn, pe o wa lara awọn, kia lawọn lọọ gbe iyẹn naa. Bakan naa, Yaro tun sọ fawọn oṣiṣẹ NSCDC pe ile ẹni kẹta, Baki Adamu, to n gbe ni Buregi Kpane, lagbegbe Gure, lawọn gbe ọkada tawọn ji gbe naa pamọ si.


Afọlabi ni lọgan lawọn gbera pẹlu iranlọwọ awọn fijilante ilu naa, awọn si ri Abdullahi Yaro, ẹni ọdun mọkanlelọgbọn, toun naa n gbe ni Kpaulu, laduugbo Gure, nibi tiṣẹlẹ naa ti ṣẹlẹ mu. O nigba tawọn fọrọ wa a lẹnu wo, o darukọ Abdulganiu Muhammed, ẹni ọdun mejidinlọgbọn, pe o wa lara awọn, kia lawọn lọọ gbe iyẹn naa. Bakan naa, Yaro tun sọ fawọn oṣiṣẹ NSCDC pe ile ẹni kẹta, Baki Adamu, to n gbe ni Buregi Kpane, lagbegbe Gure, lawọn gbe ọkada tawọn ji gbe naa pamọ si. O ni bawọn oṣiṣẹ NSCDC ṣe de ile iyẹn loootọ, wọn ba ọkada naa nibẹ. Bi wọn ṣe gbe Adamu ati ọkada ti wọn ji gbe ọhun lọ si tesan niyẹn. Ọkunrin yii ni ẹni to ni ọkada naa ti yẹ gbogbo rẹ wo, o si ko awọn iwe rẹ wa lati fidii rẹ mulẹ pe loootọ, oun loun ni i. O ni ẹka to n mojuto eto ofin ati idajọ nileeṣẹ NSCDC ti n gbe igbesẹ lati ko awọn afurasi naa lọ si kootu.


O ni bawọn oṣiṣẹ NSCDC ṣe de ile iyẹn loootọ, wọn ba ọkada naa nibẹ. Bi wọn ṣe gbe Adamu ati ọkada ti wọn ji gbe ọhun lọ si tesan niyẹn. Ọkunrin yii ni ẹni to ni ọkada naa ti yẹ gbogbo rẹ wo, o si ko awọn iwe rẹ wa lati fidii rẹ mulẹ pe loootọ, oun loun ni i. O ni ẹka to n mojuto eto ofin ati idajọ nileeṣẹ NSCDC ti n gbe igbesẹ lati ko awọn afurasi naa lọ si kootu.


Awọn janduku dana sun ile gomina ipinlẹ Imo, wọn tun pa ẹṣọ meji

Adefunkẹ Adebiyi, Abẹokuta Laaarọ ọjọ Abamẹta, Satide, ọjọ kẹrinlelogun, oṣu kẹrin yii, ni awọn janduku kan ti wọn wọ aṣọ dudu, ya bo ile Gomina ipinlẹ Imo, Hope Uzodinma. Wọn dana sun ile ọhun to wa ni Omuma, wọn si yinbọn pa meji ninu awọn ẹṣọ to n ṣọ ọ, bẹẹ ni wọn dana sun awọn mọto to wa ninu ọgba ile gomina pẹlu. Nnkan bii aago mẹsan-an aarọ lawọn agbebọn naa de ba a ṣe gbọ, bi wọn si ṣe n bọ ni wọn ni wọn ti kọkọ yinbọn fun awọn eeyan meji kan ti wọn ba pade loju ọna to lọ si ile gomina yii, eyi to wa nijọba ibilẹ Ila-Oorun Oru, nipinlẹ Imo. Bi awọn agbebọn naa ṣe de, awọn ẹṣọ ile gomina bẹrẹ si i yinbọn soke lati le wọn lọ, ṣugbọn ọwọ awọn agbebọn ọhun ju tiwọn lọ. Awọn janduku naa mu oṣiṣẹ aṣọle gomina meji mọlẹ, Sifu Difẹnsi tilẹ ni ọkan ninu wọn, bi wọn ṣe fibọn da ẹmi wọn legbodo niyẹn. Kọmiṣanna eto iroyin nipinlẹ Imo, Declan Emelumba, fidi iṣẹlẹ yii mulẹ, o ni meji ni oṣiṣẹ alaabo gomina to ku, ki i ṣe pe wọn pọ rẹpẹtẹ bawọn kan ṣe n gbe e kiri.


Bi awọn agbebọn naa ṣe de, awọn ẹṣọ ile gomina bẹrẹ si i yinbọn soke lati le wọn lọ, ṣugbọn ọwọ awọn agbebọn ọhun ju tiwọn lọ. Awọn janduku naa mu oṣiṣẹ aṣọle gomina meji mọlẹ, Sifu Difẹnsi tilẹ ni ọkan ninu wọn, bi wọn ṣe fibọn da ẹmi wọn legbodo niyẹn. Kọmiṣanna eto iroyin nipinlẹ Imo, Declan Emelumba, fidi iṣẹlẹ yii mulẹ, o ni meji ni oṣiṣẹ alaabo gomina to ku, ki i ṣe pe wọn pọ rẹpẹtẹ bawọn kan ṣe n gbe e kiri. Awọn agbebọn naa to mẹẹẹdogun gẹgẹ ba a ṣe gbọ, mọto mẹta to tẹle ara wọn lọwọọwọ ni wọn gbe wa. Ọkọ tipa (tipper) kan naa tẹle wọn, aloku taya ni wọn ko sinu ẹ bamu, bo ṣe di pe wọn ṣina bolẹ niyẹn Bo tilẹ jẹ pe ko ti i sẹni to le sọ pato ibi ti ikọlu yii ti wa, ohun tawọn eeyan n sọ ni pe yoo lọwọ kan oṣelu ninu.


Awọn agbebọn naa to mẹẹẹdogun gẹgẹ ba a ṣe gbọ, mọto mẹta to tẹle ara wọn lọwọọwọ ni wọn gbe wa. Ọkọ tipa (tipper) kan naa tẹle wọn, aloku taya ni wọn ko sinu ẹ bamu, bo ṣe di pe wọn ṣina bolẹ niyẹn Bo tilẹ jẹ pe ko ti i sẹni to le sọ pato ibi ti ikọlu yii ti wa, ohun tawọn eeyan n sọ ni pe yoo lọwọ kan oṣelu ninu.


Ẹ kilọ fun Fayẹmi ko ma ta ilẹ wa fawọn Fulani o-PDP Ekiti

Oluyinka Soyemi, Ado-Ekiti Ẹgbẹ People’s Democratic Party (PDP) ipinlẹ Ekiti ti fẹsun kan Gomina Kayọde Fayẹmi pe o fẹẹ dọgbọn gba ilẹ awọn eeyan ipinlẹ naa lati kọ ibudo ti wọn ti n sin maaluu fawọn Fulani darandaran. Ẹgbẹ naa ni ti iru ẹ ba fi le waye, ọkan awọn eeyan ipinlẹ naa yoo bajẹ, nitori igbagbọ ti wọn ni ninu ilẹ awọn baba-nla wọn, eyi yoo si fi iya nla jẹ wọn. Eyi jẹ yọ ninu atẹjade kan ti akọwe ipolongo ẹgbẹ naa, Raphael Adeyanju, fọwọ si lọjọ Ẹti, Furaidee, ninu eyi to ti sọ pe ibudo mẹfa ọtọọtọ to wa ni Omuo-Ekiti, Emure-Ekiti, Oke-Ako, Ọtun-Ekiti, Okemẹsi and Ipole Ilọrọ ni Fayẹmi fẹẹ fun awọn Fulani. Adeyanju ni iwa buruku gbaa ni igbesẹ naa, awọn to fẹ ilọsiwaju Ekiti ko si ni i gba iru ẹ laaye laelae nitori o kọja ọrọ ẹsin ati oṣelu. Akọwe ipolongo naa ni laipẹ yii ni gomina yoo fọgbọn gbe ofin kan kalẹ lati gba ilẹ, eyi ti yoo parọ pe wọn fẹẹ fi ṣe eto ọgbọn ki ounjẹ le pọ lọpọ yanturu, ṣugbọn awọn fura pe o fẹẹ fi tu awọn Fulani loju ni nitori ipo aarẹ Naijiria to fẹẹ du. ‘‘Ilana ti Fayẹmi fẹẹ lo ni ko fun awọn Fulani ni ibudo meji meji ni ẹkun idibo mẹta ta a ni, ọgbọn lo si fẹẹ fi gba wọn nipasẹ ileeṣẹ eto ọgbin.


Adeyanju ni iwa buruku gbaa ni igbesẹ naa, awọn to fẹ ilọsiwaju Ekiti ko si ni i gba iru ẹ laaye laelae nitori o kọja ọrọ ẹsin ati oṣelu. Akọwe ipolongo naa ni laipẹ yii ni gomina yoo fọgbọn gbe ofin kan kalẹ lati gba ilẹ, eyi ti yoo parọ pe wọn fẹẹ fi ṣe eto ọgbọn ki ounjẹ le pọ lọpọ yanturu, ṣugbọn awọn fura pe o fẹẹ fi tu awọn Fulani loju ni nitori ipo aarẹ Naijiria to fẹẹ du. ‘‘Ilana ti Fayẹmi fẹẹ lo ni ko fun awọn Fulani ni ibudo meji meji ni ẹkun idibo mẹta ta a ni, ọgbọn lo si fẹẹ fi gba wọn nipasẹ ileeṣẹ eto ọgbin. ‘‘A gbọ lọdọ awọn ta a le finu tan pe iforukọsilẹ tijọba ni kawọn Fulani ṣe laipẹ yii wa fun mimọ iye wọn ati iye ibudo ti wọn yoo nilo. Pẹlu iforukọṣilẹ yii, wọn ṣi n kọ lu awọn agbẹ loko, ko si si ẹnikan kan tijọba mu. ‘‘Awọn ọba alaye kan ti wọn gbọ nipa ẹ pariwo sita laipẹ yii, eyi lo mu kijọba fẹẹ gba ọna mi-in.’’ Ẹgbẹ PDP ni lai fi ti oṣelu ṣe, ijinigbe to n waye l’Ekiti lẹnu ọjọ mẹta yii n ba gbogbo eeyan lọkan jẹ, bẹe lawọn eeyan ọhun ko tiẹ bọwọ fawọn ori ade.


‘‘A gbọ lọdọ awọn ta a le finu tan pe iforukọsilẹ tijọba ni kawọn Fulani ṣe laipẹ yii wa fun mimọ iye wọn ati iye ibudo ti wọn yoo nilo. Pẹlu iforukọṣilẹ yii, wọn ṣi n kọ lu awọn agbẹ loko, ko si si ẹnikan kan tijọba mu. ‘‘Awọn ọba alaye kan ti wọn gbọ nipa ẹ pariwo sita laipẹ yii, eyi lo mu kijọba fẹẹ gba ọna mi-in.’’ Ẹgbẹ PDP ni lai fi ti oṣelu ṣe, ijinigbe to n waye l’Ekiti lẹnu ọjọ mẹta yii n ba gbogbo eeyan lọkan jẹ, bẹe lawọn eeyan ọhun ko tiẹ bọwọ fawọn ori ade. Wọn waa ni ki gbogbo awọn to fẹran Ekiti bẹ Fayẹmi ko ma fi ẹmi araalu tafala nitori oṣelu. Ṣugbọn ẹgbẹ All Progressives Congress (APC) ti sọ pe ki PDP fi oṣelu imẹlẹ silẹ, ki wọn gbaruku ti Fayẹmi lati gbe Ekiti soke. Ninu atẹjade kan ti adari ẹka iroyin ati ipolongo, Alaga Sam Oluwalana, fi sita lo ti sọ pe irọ gbaa ni ẹsun ti PDP fi kan Fayẹmi, ati pe nnkan ti wọn n sọ ko si ninu eto ijọba rara.


Wọn waa ni ki gbogbo awọn to fẹran Ekiti bẹ Fayẹmi ko ma fi ẹmi araalu tafala nitori oṣelu. Ṣugbọn ẹgbẹ All Progressives Congress (APC) ti sọ pe ki PDP fi oṣelu imẹlẹ silẹ, ki wọn gbaruku ti Fayẹmi lati gbe Ekiti soke. Ninu atẹjade kan ti adari ẹka iroyin ati ipolongo, Alaga Sam Oluwalana, fi sita lo ti sọ pe irọ gbaa ni ẹsun ti PDP fi kan Fayẹmi, ati pe nnkan ti wọn n sọ ko si ninu eto ijọba rara. O ni latigba ti ijakulẹ ti ba wọn nibi ipade apapọ ẹgbẹ wọn l’Oṣogbo ni PDP ti n wa ọna lati ṣi oju awọn eeyan kuro lọdọ wọn, eyi ni wọn ṣe n pariwo ẹsun ti ko lẹsẹ nilẹ. Oluwalana ni tijọba ba tiẹ fẹẹ lo ilẹ fun ohunkohun, wọn yoo gba ọna to tọ, wọn yoo si sanwo fawọn to ba tọ si, ẹri eyi si wa lọdọ awọn ti wọn gbalẹ lọwọ wọn lati kọ papakọ-ofurufu. O waa ni awọn eto ọgbin tijọba fẹẹ ṣe yoo ran awọn ọmọ ẹgbẹ PDP ati mọlẹbi wọn lọwọ, ki wọn yaa gbaruku ti Fayẹmi ki ounjẹ le pọ yanturu.


O ni latigba ti ijakulẹ ti ba wọn nibi ipade apapọ ẹgbẹ wọn l’Oṣogbo ni PDP ti n wa ọna lati ṣi oju awọn eeyan kuro lọdọ wọn, eyi ni wọn ṣe n pariwo ẹsun ti ko lẹsẹ nilẹ. Oluwalana ni tijọba ba tiẹ fẹẹ lo ilẹ fun ohunkohun, wọn yoo gba ọna to tọ, wọn yoo si sanwo fawọn to ba tọ si, ẹri eyi si wa lọdọ awọn ti wọn gbalẹ lọwọ wọn lati kọ papakọ-ofurufu. O waa ni awọn eto ọgbin tijọba fẹẹ ṣe yoo ran awọn ọmọ ẹgbẹ PDP ati mọlẹbi wọn lọwọ, ki wọn yaa gbaruku ti Fayẹmi ki ounjẹ le pọ yanturu.


Ọlọpaa ti ri Alaga ti wọn ji gbe l’Oke-Onigbin, nipinlẹ Kwara, gba pada

Stephen Ajagbe, Ilorin Ọga ọlọpaa ni Kwara, Mohammed Lawal Bagega, ti kede pe awọn doola oniṣowo pataki nni, Alhaji Alaga Ọlayẹmi, lahaamọ awọn ajinigbe to gbe e lọ lọna oko rẹ lọjọ kọkanlelogun, oṣu kẹrin, ọdun yii, niluu Oke-Onigbin, nijọba ibilẹ Isin, nipinlẹ Kwara. Atẹjade latọwọ Alukoro ileeṣẹ ọlọpaa, Ajayi Ọkasanmi, nirọlẹ ọjọ Ẹti, Furaidee, ọjọ kẹtalelogun, ṣalaye pe awọn ri baba ẹni ọdun mọkandinlaaadọrin naa gba pada. O ni lẹyin tawọn ya wọ igbo gẹgẹ bii aṣẹ ọga ọlọpaa lawọn ajinigbe naa yọnda ọkunrin yii, ti wọn si fẹsẹ fẹ ẹ nigba ti wọn ri i pe ọwọ ti fẹẹ ba wọn. Ọkasanmi ni gbogbo agbegbe Oke-Onigbin, Ilọffa, Ekiti, titi de Eruku lawọn tu kaakiri lasiko tawọn n wa ọkunrin naa. O ṣalaye siwaju pe abule kan to n jẹ Oyogbo, lawọn ajinigbe naa fi baale ile naa si ko too di pe wọn sa lọ. Wọn ni ọkunrin naa wa nilewosan, nibi ti wọn ti n ṣe ayẹwo fun un.


Ọkasanmi ni gbogbo agbegbe Oke-Onigbin, Ilọffa, Ekiti, titi de Eruku lawọn tu kaakiri lasiko tawọn n wa ọkunrin naa. O ṣalaye siwaju pe abule kan to n jẹ Oyogbo, lawọn ajinigbe naa fi baale ile naa si ko too di pe wọn sa lọ. Wọn ni ọkunrin naa wa nilewosan, nibi ti wọn ti n ṣe ayẹwo fun un. Awọn agbofinro ni akitiyan ṣi n lọ lati ri i pe ọwọ tẹ awọn ajinigbe naa. Ọga ọlọpaa fi da araalu loju pe aabo to peye wa fun ẹmi ati dukia wọn, ṣugbọn ki wọn ran ileeṣẹ awọn lọwọ nipa fifọwọsowọpọ pẹlu wọn lati gbogun ti iwa ọdaran nipinlẹ Kwara.


Awọn agbofinro ni akitiyan ṣi n lọ lati ri i pe ọwọ tẹ awọn ajinigbe naa. Ọga ọlọpaa fi da araalu loju pe aabo to peye wa fun ẹmi ati dukia wọn, ṣugbọn ki wọn ran ileeṣẹ awọn lọwọ nipa fifọwọsowọpọ pẹlu wọn lati gbogun ti iwa ọdaran nipinlẹ Kwara.


Awọn agbebọn ji alakooso kansu l’Ekiti

Oluyinka Soyemi, Ado-Ekiti Awọn agbebọn ti ji alakooso fun eto ọgbin nijọba ibilẹ Iwọ-Oorun Ekiti, Ebenezer Busuyi, lẹyin ọsẹ kan ti wọn ji Ọbadu tilu Ilẹmẹṣọ, Ọba David Oyewumi. Lalẹ Ọjọbọ, Tọsidee, niṣẹlẹ naa waye loju ọna Ilawẹ-Ekiti si Ẹrijiyan-Ekiti, lasiko ti ọmọ ẹgbẹ oṣelu All Progresives Congress (APC) naa n lọ pẹlu mọto ẹ. A gbọ pe lẹyin ti wọn ji i gbe tan lawọn eeyan too mọ nigba ti wọn deede ri mọto ẹ lẹgbẹẹ titi, to si han gbangba pe wọn ti wọ ọ wọ inu igbo. Nigba to n fidi iṣẹlẹ naa mulẹ, Alukoro ọlọpaa Ekiti, ASP Sunday Abutu, sọ pe awọn ọlọpaa Rapid Response Squad, ikọ Amọtẹkun, atawọn ọdẹ ti n ṣiṣẹ takuntakun ninu gbogbo igbo to wa lagbegbe naa. O ni aago mẹfa irọle niṣẹlẹ naa waye, ko si sẹni to mọ ibi ti wọn gbe oloṣelu naa lọ. O waa ni ileeṣẹ ọlọpaa ko ni i gba kawọn ajinigbe sọ Ekiti di ibugbe wọn, bẹẹ lo gba awọn eeyan niyanju lati maa ṣọra ni gbogbo igba.


Ti mo ba tun aye wa, Yinka ni ma a fẹ – Joe Odumakin

Florence Babaṣọla, Oṣogbo Iyawo Oloogbe Yinka Odumakin, Joe, ti sọ pe to ba ṣee ṣe fun oun lati tun aye wa, ọkunrin naa loun yoo tun pada fẹ gẹgẹ bii ọkọ. Lasiko tijọba ipinlẹ Ọṣun n tẹwọ gba oku akọni yii ni Aṣejirẹ ni Joe sọrọ naa. O ni ọkọ rere, olufẹ awọn ọmọ rẹ lo jẹ. O ni ọkan pataki ninu ohun ti oun fi n jẹ eeyan lo ti lọ yii, ati pe oludamọran ati alaabarin oun ni Yinka jẹ. Joe fi kun ọrọ rẹ pe itunu toun ni nipa iku ọkọ oun ni pe o jẹ oniwa rere ati olorukọ rere, ki i ṣe fun ẹgbẹ Afẹnifẹre nikan, bi ko ṣe fun gbogbo orilẹ-ede yii. O waa dupẹ lọwọ ijọba ipinlẹ Ọṣun fun aduroti wọn latigba ti oloogbe naa ti jade laye.


Ara Kẹmi Afọlabi, oṣere tiata, ko ya o

Adefunkẹ Adebiyi, Abẹokuta Kẹmi Afọlabi Adeṣipẹ, ọkan lara awọn oṣerebinrin nilẹ yii, ti jẹ ko di mimọ pe ojojo n ṣogun, o ni ara ogun oun ko le. Ṣugbọn bi Kẹmi ṣe sọ pe ara oun ko ya to, bẹẹ naa lo ni ko si ifoya kankan. Oju opo Instagraamu rẹ ni Kẹmi to ṣi ile rẹ laipẹ yii ti kede aiya ara naa. Fọto kan to ya loko ere ninu oṣu kejila, ọdun to kọja, ni obinrin naa ju sori afẹfẹ, ohun to si kọ sẹgbẹẹ fọto naa ree: ‘’Eyi ni iṣẹ ti mo ṣe kẹyin ninu oṣu kejila, ọdun 2020. Mi o ti i ni anfaani lati lọ soko ere kankan fun iṣẹ ni 2021 yii, nitori aiyaara. Mo dupẹ f’Ọlọrun pe mo ṣi n mi.


Ara Kẹmi Afọlabi, oṣere tiata, ko ya o

Fọto kan to ya loko ere ninu oṣu kejila, ọdun to kọja, ni obinrin naa ju sori afẹfẹ, ohun to si kọ sẹgbẹẹ fọto naa ree: ‘’Eyi ni iṣẹ ti mo ṣe kẹyin ninu oṣu kejila, ọdun 2020. Mi o ti i ni anfaani lati lọ soko ere kankan fun iṣẹ ni 2021 yii, nitori aiyaara. Mo dupẹ f’Ọlọrun pe mo ṣi n mi. Mi o ṣaroye o, mo kan n fi ẹmi imoore han s’Ọlọrun ni. ‘‘Si gbogbo ẹni to n dojukọ iṣoro kan lọwọ, Ọlọrun yoo mu yin la a ja. Mo ni ohun ti mo maa ba eyin ololufẹ Kẹmi Afọlabi sọ.


Ara Kẹmi Afọlabi, oṣere tiata, ko ya o

Mi o ṣaroye o, mo kan n fi ẹmi imoore han s’Ọlọrun ni. ‘‘Si gbogbo ẹni to n dojukọ iṣoro kan lọwọ, Ọlọrun yoo mu yin la a ja. Mo ni ohun ti mo maa ba eyin ololufẹ Kẹmi Afọlabi sọ. Lonii kọ sa, laipẹ lọjọ mi-in ni.’’ Awọn eeyan to ri ohun to kọ naa bẹrẹ si i ṣadura fun un loju opo yii ni, wọn ni alaafia yoo to o laipẹ, Ọlọrun yoo mu Kẹmi Afọlabi pada sipo ilera to peye. Ẹ oo ranti pe igba kan lọdun 2021 yii, ninu oṣu keji, ni Kẹmi gbe ọrọ kan jade nipa bo ṣe rẹ ẹ to lẹyin to ṣe ayẹyẹ kan. Oṣere yii sọ pe oun naa mọ pe oun ko gbo, o ni agiriiki loun. O ni niṣe ni dokita ati nọọsi fi oogun oorun sinu omi ti wọn n fa soun lara, koun le sun, koun si fun ara nisinmi daadaa.


Ara Kẹmi Afọlabi, oṣere tiata, ko ya o

Lonii kọ sa, laipẹ lọjọ mi-in ni.’’ Awọn eeyan to ri ohun to kọ naa bẹrẹ si i ṣadura fun un loju opo yii ni, wọn ni alaafia yoo to o laipẹ, Ọlọrun yoo mu Kẹmi Afọlabi pada sipo ilera to peye. Ẹ oo ranti pe igba kan lọdun 2021 yii, ninu oṣu keji, ni Kẹmi gbe ọrọ kan jade nipa bo ṣe rẹ ẹ to lẹyin to ṣe ayẹyẹ kan. Oṣere yii sọ pe oun naa mọ pe oun ko gbo, o ni agiriiki loun. O ni niṣe ni dokita ati nọọsi fi oogun oorun sinu omi ti wọn n fa soun lara, koun le sun, koun si fun ara nisinmi daadaa. Igba kan naa wa to rẹ oṣere yii ni Mẹka, nigba to lọọ ṣiṣẹ Hajji ni Saudi lọdun 2019. Ṣugbọn alaafia pada to o.


Ara Kẹmi Afọlabi, oṣere tiata, ko ya o

Igba kan naa wa to rẹ oṣere yii ni Mẹka, nigba to lọọ ṣiṣẹ Hajji ni Saudi lọdun 2019. Ṣugbọn alaafia pada to o.


Awọn agbebọn ti pa mẹta ninu awọn akẹkọọ fasiti ti wọn ji gbe ni Kaduna

Mẹta ninu awọn akẹkọọ Yunifasiti Greenfield to wa niluu Kaduna, ni awọn agbebọn to ji wọn gbe ti pa bayii. Abule kan nitosi ọgba ileewe giga naa ni wọn ju oku awọn akẹkọọ naa si. Ibẹ ni wọn ti ri wọn lọjọ Ẹti, Furaidee, opin ọsẹ yii. Kọmiṣanna feto aabo ati ọrọ abẹle nipinlẹ Kaduna, Samuel Aruwan, ṣalaye pe abule kan ti wọn n pe ni Kwanana Bature, ti ko jinna si ọgba yunifasiti naa, ni wọn ti ri oku awọn akẹkọọ naa. Alẹ ọjọ Iṣẹgun, Tusidee, ni wọn ya wọ inu ọgba ileewe ọhun, to wa ni Kasarami, nijọba ibilẹ Chikun, nipinlẹ Kaduna, ti wọn si ji awọn akẹkọọ mọkanlelogun ko. Bi awọn agbebọn naa ṣe ko wọn ni wọn ni miliọnu lọna ẹgbẹrin (800m) naira lawọn yoo gba kawọn too le tu wọn silẹ.


Kọmiṣanna feto aabo ati ọrọ abẹle nipinlẹ Kaduna, Samuel Aruwan, ṣalaye pe abule kan ti wọn n pe ni Kwanana Bature, ti ko jinna si ọgba yunifasiti naa, ni wọn ti ri oku awọn akẹkọọ naa. Alẹ ọjọ Iṣẹgun, Tusidee, ni wọn ya wọ inu ọgba ileewe ọhun, to wa ni Kasarami, nijọba ibilẹ Chikun, nipinlẹ Kaduna, ti wọn si ji awọn akẹkọọ mọkanlelogun ko. Bi awọn agbebọn naa ṣe ko wọn ni wọn ni miliọnu lọna ẹgbẹrin (800m) naira lawọn yoo gba kawọn too le tu wọn silẹ. Ẹnu eleyii ni wọn wa ti wọn fi ba oku mẹta ninu awọn akẹkọọ naa ni abule kan ti ko jinna rara si ileewe ọhun. Kọmiṣanna naa ni awọn ikọ alaabo kan ti waa ko oku awọn akẹkọọ yii lọ si mọṣuari. Gomina ipinlẹ Kaduna, Nasir El-Rufai ti bu ẹnu atẹ lu pipa ti wọn pa awọn akẹkọọ yii.


Ẹnu eleyii ni wọn wa ti wọn fi ba oku mẹta ninu awọn akẹkọọ naa ni abule kan ti ko jinna rara si ileewe ọhun. Kọmiṣanna naa ni awọn ikọ alaabo kan ti waa ko oku awọn akẹkọọ yii lọ si mọṣuari. Gomina ipinlẹ Kaduna, Nasir El-Rufai ti bu ẹnu atẹ lu pipa ti wọn pa awọn akẹkọọ yii. O ni iwa ika ati alailaaanu loju buruku ni wọn hu. Gomina naa waa rọ gbogbo awọn araalu lati fọwọsowọpọ lati le awọn afẹmiṣofo ti wọn fẹẹ ba orileede Naijiria jẹ yii danu. Bakan naa lo ba gbogbo mọlẹbi awọn akẹkọọ ti wọn pade iku ojiji yii kẹdun.


O ni iwa ika ati alailaaanu loju buruku ni wọn hu. Gomina naa waa rọ gbogbo awọn araalu lati fọwọsowọpọ lati le awọn afẹmiṣofo ti wọn fẹẹ ba orileede Naijiria jẹ yii danu. Bakan naa lo ba gbogbo mọlẹbi awọn akẹkọọ ti wọn pade iku ojiji yii kẹdun. O fi kun un pe ohun ko ni i jẹ ki eti araalu di si bi gbogbo ẹ ba ṣe n lọ.


O fi kun un pe ohun ko ni i jẹ ki eti araalu di si bi gbogbo ẹ ba ṣe n lọ.


Ijọba ipinlẹ Ọṣun tẹwọ gba oku Yinka Odumakin ni Aṣejirẹ

Florence Babaṣọla, Oṣogbo Yinka Odumakin bẹrẹ irinajo sile ikẹyin, ijọba ipinlẹ Ọṣun gba oku rẹ lọwọ ijọba Eko ni Aṣejirẹ. Aago meji kọja iṣẹju mẹwaa ọsan ọjọ Ẹti, Furaidee, ni Olori awọn oṣiṣẹ lọfiisi gomina, Dokita Charles Akinọla, ẹni to ko awọn aṣoju ijọba ipinlẹ Ọṣun bii mẹwaa sodi lọ sibẹ lati gba oku akọni naa, ti wọn si fori le ilu Moro. Abẹ biriiji orita ilu Gbọngan ni agbarijọpọ ẹgbẹ awọn ajafẹtọọ-ọmọniyan nipinlẹ Ọṣun, Coalition of Osun Civil Societies, ti duro lati gba oku rẹ, lẹyin ti wọn si kọrin fun un tan ni gbogbo wọn kọja siluu Moro, niluu abinibi Yinka.


Awọn to n bẹ ọpa epo yọnda odidi tanka fawọn Sifu Difẹnsi Ogun, wọn sa lọ patapata

Adefunkẹ Adebiyi, Abẹokuta Lọjọ Ẹti, Furaidee, ọjọ kẹtalelogun, oṣu kẹrin yii, ileeṣẹ Sifu Difẹnsi ipinlẹ Ogun kede fun awọn akọroyin, pe ko din ni lita epo bẹntiroolu marundinlaaadọta(45litres) tawọn kan ji fa sinu tanka epo lawọn ri loru ọjọ naa, lagbegbe Ifote, nitosi Ipara, nijọba ibilẹ Ọbafẹmi Owode, nipinlẹ Ogun. Kọmandanti Hammed Abọdunrin, olori awọn Sifu nipinlẹ Ogun, ṣalaye pe ni nnkan bii aago mejila oru ọjọ naa ni olobo ta awọn, pe awọn kan gbe tanka wa, wọn si ti bẹ ọpa epo kan, wọn ti n fa epo lati inu rẹ sinu tanka naa. O ni bawọn ṣe debẹ lawọn to n ṣiṣẹ ibi naa sa lọ, ti wọn yọnda tanka epo ti wọn ti fa naa, epo to si wa ninu ẹ jẹ lita ẹgbẹrun marundinlaaadọta. Abọdunrin fi kun un pe jiji epo wa ko ṣẹṣẹ maa ṣẹlẹ lagbegbe naa, o ni inu igbo ni awọn to n waa ṣiṣẹ ibi yii ti maa n wa, ti wọn yoo fi oru boju waa ji epo ijọba fa lọ. Ni ti eyi to ṣelẹ yii, ọga Sifu naa ni gbogbo awọn nnkan tawọn ri nibẹ lawọn ti ko pata, o ni ajọ naa yoo ṣewadii lati mọ awọn to ṣiṣẹ naa, wọn yoo si pe wọn lẹjọ ki wọn le jiya to tọ si wọn. Ọga Sifu Difensi yii sọ pe ẹsekẹse ni oun ti pe awọn NNPC, pe ki wọn waa gbe epo naa lọ.


Abọdunrin fi kun un pe jiji epo wa ko ṣẹṣẹ maa ṣẹlẹ lagbegbe naa, o ni inu igbo ni awọn to n waa ṣiṣẹ ibi yii ti maa n wa, ti wọn yoo fi oru boju waa ji epo ijọba fa lọ. Ni ti eyi to ṣelẹ yii, ọga Sifu naa ni gbogbo awọn nnkan tawọn ri nibẹ lawọn ti ko pata, o ni ajọ naa yoo ṣewadii lati mọ awọn to ṣiṣẹ naa, wọn yoo si pe wọn lẹjọ ki wọn le jiya to tọ si wọn. Ọga Sifu Difensi yii sọ pe ẹsekẹse ni oun ti pe awọn NNPC, pe ki wọn waa gbe epo naa lọ. O waa kilọ fawọn eeyan agbegbe naa atawọn ara abule kaakiri ibẹ, pe ki wọn ma lẹdi apo pọ pẹlu awọn to waa n ji epo wa yii, kaka bẹẹ, niṣe ni ki wọn sowọ pọ pẹlu ajọ Sifu Difẹnsi ti yoo ran wọn lọwọ lati bọ ninu iṣoro awọn ti wọn n ja wọn lole, ti wọn n bẹ ọpa epo kiri.


O waa kilọ fawọn eeyan agbegbe naa atawọn ara abule kaakiri ibẹ, pe ki wọn ma lẹdi apo pọ pẹlu awọn to waa n ji epo wa yii, kaka bẹẹ, niṣe ni ki wọn sowọ pọ pẹlu ajọ Sifu Difẹnsi ti yoo ran wọn lọwọ lati bọ ninu iṣoro awọn ti wọn n ja wọn lole, ti wọn n bẹ ọpa epo kiri.


Ara kenge: APC ṣedanwo fawọn ondije sipo alaga kansu wọn ni Kaduna

Faith Adebọla Afi bii ẹni fẹẹ ṣedanwo Wayẹẹki tabi Jambu, lawọn ti wọn wọn fẹẹ dije sipo alaga ijọba ibilẹ ninu eto idibo to bọ nipinlẹ Kaduna jooko sori aga pẹlu agbada wọn, ti wọn mu gege ati iwe ajakọ, wọn bẹrẹ si i dahun awọn ibeere ninu idanwo ti ẹgbẹ APC ṣe fun wọn l’Ọjọruu, Wẹsidee yii. Otẹẹli Stone-Hedge, to wa niluu Kaduna, ni idanwo ati ifọrọwanilẹnuwo naa ti waye. Igba akọkọ ree tiru nnkan bẹẹ maa ṣẹlẹ, ara tuntun si lọrọ ọhun jọ loju ọpọ eeyan to gbọ nipa rẹ. Yatọ si ti idanwo alakọsilẹ, awọn ondije naa tun ni lati jokoo siwaju igbimọ oluṣayẹwo ẹlẹni mẹtadinlogun kan, ti wọn ṣe intafiu (interview) fun wọn bii igba teeyan n waṣẹ nileeṣẹ kan. Lara awọn to wa lara igbimọ ọhun ni awọn ọjọgbọn ni fasiti, awọn amofin atawọn ọmọwe tẹgbẹ APC ti yan ṣaaju. Gẹgẹ ba a ṣe gbọ, lara ibeere ti wọn ni kawọn ondije fun ipo alaga ọhun kọ ni itan igbesi-aye wọn, awọn ileewe ti wọn lọ, iṣẹ ti wọn ṣe ati iriri ti wọn ti ni, awọn ilu wo ni wọn ti de ri tabi ti wọn ti gbe ri nipinlẹ Kaduna, ni Naijiria ati loke okun. Wọn tun beere pe ki wọn kọ arokọ kan lede oyinbo nipa imọ wọn lori iṣẹ ijọba, iṣẹ ilu ati iṣakoso rere.


Yatọ si ti idanwo alakọsilẹ, awọn ondije naa tun ni lati jokoo siwaju igbimọ oluṣayẹwo ẹlẹni mẹtadinlogun kan, ti wọn ṣe intafiu (interview) fun wọn bii igba teeyan n waṣẹ nileeṣẹ kan. Lara awọn to wa lara igbimọ ọhun ni awọn ọjọgbọn ni fasiti, awọn amofin atawọn ọmọwe tẹgbẹ APC ti yan ṣaaju. Gẹgẹ ba a ṣe gbọ, lara ibeere ti wọn ni kawọn ondije fun ipo alaga ọhun kọ ni itan igbesi-aye wọn, awọn ileewe ti wọn lọ, iṣẹ ti wọn ṣe ati iriri ti wọn ti ni, awọn ilu wo ni wọn ti de ri tabi ti wọn ti gbe ri nipinlẹ Kaduna, ni Naijiria ati loke okun. Wọn tun beere pe ki wọn kọ arokọ kan lede oyinbo nipa imọ wọn lori iṣẹ ijọba, iṣẹ ilu ati iṣakoso rere. Ajọ eleto idibo ipinlẹ Kaduna (Kaduna State Electoral Commission) ni wọn lo dari idanwo alakọsilẹ tawọn ondije naa ṣe, wọn lawọn ti wọn ba feeli idanwo yii ko ni i le kopa ninu eto idibo sipo alaga ijọba ibilẹ to n bọ ọhun. Ajagun-fẹyinti loju ofurufu, Emmanuel Jekada, to jẹ alaga fun ẹgbẹ All Peoples Congress nipinlẹ Kaduna sọ pe lajori idi tawọn fi ṣeto idanwo naa ni lati tubọ mọ bawọn to fẹẹ dije ṣe kunju oṣuwọn si, ati boya loootọ ni wọn jẹ ẹni ti wọn sọ pe awọn jẹ ninu awọn iwe ti wọn ti fi ṣọwọ ṣaaju. O ni gbogbo ọna ni ẹgbẹ APC n ṣan lati mu adinku ba awuyewuye ẹjọ lẹyin idibo.


Ajọ eleto idibo ipinlẹ Kaduna (Kaduna State Electoral Commission) ni wọn lo dari idanwo alakọsilẹ tawọn ondije naa ṣe, wọn lawọn ti wọn ba feeli idanwo yii ko ni i le kopa ninu eto idibo sipo alaga ijọba ibilẹ to n bọ ọhun. Ajagun-fẹyinti loju ofurufu, Emmanuel Jekada, to jẹ alaga fun ẹgbẹ All Peoples Congress nipinlẹ Kaduna sọ pe lajori idi tawọn fi ṣeto idanwo naa ni lati tubọ mọ bawọn to fẹẹ dije ṣe kunju oṣuwọn si, ati boya loootọ ni wọn jẹ ẹni ti wọn sọ pe awọn jẹ ninu awọn iwe ti wọn ti fi ṣọwọ ṣaaju. O ni gbogbo ọna ni ẹgbẹ APC n ṣan lati mu adinku ba awuyewuye ẹjọ lẹyin idibo. O lawọn fẹẹ ko ṣe kedere si gbogbo eeyan pe ki i ṣe ojuṣaaju lawọn fi ja ẹnikẹni ti ko ba kunju oṣuwọn bọ. Sibẹ, ọpọ eeyan lori atẹ ayelujara lo ti sọrọ lodi si igbesẹ ọhun, wọn ni aṣeju lẹgbẹ oṣelu APC n ṣe.


O lawọn fẹẹ ko ṣe kedere si gbogbo eeyan pe ki i ṣe ojuṣaaju lawọn fi ja ẹnikẹni ti ko ba kunju oṣuwọn bọ. Sibẹ, ọpọ eeyan lori atẹ ayelujara lo ti sọrọ lodi si igbesẹ ọhun, wọn ni aṣeju lẹgbẹ oṣelu APC n ṣe.


Ẹ waa wo tiṣa to n fipa ba awọn akẹkọọ ọkunrin to n kọ nileewe lo pọ n’Ibadan

Ọlawale Ajao, Ibadan Ọwọ ọlọpaa ti tẹ olukọ ileewe aladaani kan n’Ibadan, Ọlawuyi Ebenezer, ẹni to nifẹẹ si ko maa ba awọn akẹkọọ rẹ ọkunrin laṣepọ. Nirọlẹ Ọjọbọ, Tọsidee, ọsẹ yii, lọga agba awọn ọlọpaa ipinlẹ yii, CP Ngozi Onadeko, ṣafihan ọkunrin naa pẹlu awọn afurasi ọdaran mi-in tọwọ wọn tun tẹ fun iwa ọdaran lọlọkan-o-jọkan Ebenezer, ẹni to pera ẹ lọmọ bibi ilu Ogbomọṣọ, nipinlẹ Ọyọ, fidi ẹ mulẹ pe awọn ọmọkunrin ti ọjọ ori wọn wa laarin ọdun mejila si mẹtala loun maa n ba laṣepọ Gẹgẹ bo ṣe sọ, “Mo ba ọkunrin laṣepọ, ọmọọdun mẹtala ni mo ba sun. “Ẹẹkan ni mo ba obinrin sun ri. Iyẹn waye nigba ti mo wa nileewe. Awọn ọmọkunrin ni mo n ba sun bayii. Ọkunrin meji ni mo ti ba laṣepọ.


Iyẹn waye nigba ti mo wa nileewe. Awọn ọmọkunrin ni mo n ba sun bayii. Ọkunrin meji ni mo ti ba laṣepọ. Akẹkọọ mi lawọn mejeeji. “Iṣẹ olukọ ni mo n ṣe nileewe aladaani kan laduugbo Abẹbi, n’Ibadan. “Idanwo ni mo ni ki ọkan ninu awọn akẹkọọ mi waa ba mi maaki nile ti mo fi ba a laṣepọ.


Akẹkọọ mi lawọn mejeeji. “Iṣẹ olukọ ni mo n ṣe nileewe aladaani kan laduugbo Abẹbi, n’Ibadan. “Idanwo ni mo ni ki ọkan ninu awọn akẹkọọ mi waa ba mi maaki nile ti mo fi ba a laṣepọ. Ki i ṣe pe mo fipa ba a ṣe e, mo sọ fun un ki n too ṣe e. O si gba fun mi nitori pe ko fẹ ki n feeli oun.” Eyi kọ nigba akọkọ ti iranṣẹ eṣu yii yoo huwa to lodi sofin Ọlọrun yii. Gẹgẹ bọkunrin to pera ẹ lẹni ọgbọn ọdun yii ṣe fẹnu ara ẹ ṣalaye, “Mo ti ba ọmọkunrin kan naa laṣepọ ri nileewe ti mo ti kọkọ n ṣiṣẹ tẹlẹ ki n too de ibi ti mo wa yii.’’


Ki i ṣe pe mo fipa ba a ṣe e, mo sọ fun un ki n too ṣe e. O si gba fun mi nitori pe ko fẹ ki n feeli oun.” Eyi kọ nigba akọkọ ti iranṣẹ eṣu yii yoo huwa to lodi sofin Ọlọrun yii. Gẹgẹ bọkunrin to pera ẹ lẹni ọgbọn ọdun yii ṣe fẹnu ara ẹ ṣalaye, “Mo ti ba ọmọkunrin kan naa laṣepọ ri nileewe ti mo ti kọkọ n ṣiṣẹ tẹlẹ ki n too de ibi ti mo wa yii.’’


Ko le si eto idibo lọdun 2023, afi ti wọn ba ṣatunṣe si iwe ofin ilẹ wa- Ẹgbẹ Afẹnifẹre

Faith Adebọla, Eko Ẹgbẹ ajijagbara ilẹ Yoruba nni, Afẹnifẹre, ti sọ gbangba gbangba pe bii igba teeyan n fi asẹ gbe’jo loun ri gbogbo kukufẹfẹ tawọn oloṣelu kan n ṣe lasiko yii si, ti wọn lawọn n mura silẹ de eto idibo gbogbogboo lọdun 2023, tori o da oun loju pe lai jẹ pe wọn ba yi iwe ofin ilẹ wa ti ọdun 1999 ta a n lo lọwọ yii pada, ko le si eto idibo kankan lọdun 2023. Olori ẹgbẹ naa, Oloye Ayọ Adebanjọ, lo sọrọ yii l’Ọjọbọ, Tọsidee yii, lori eto tẹlifiṣan ori atẹ ayelujara kan ti ileeṣẹ Arise TV ṣe fun un. Adebanjọ bẹnu atẹ lu iwe ofin orileede wa ta a n lo lọwọ yii, o ni iwe ofin to ṣegbe sẹyin ẹya kan, to si koyan ẹya mi-in kere ni, eyi lo ni o fa a ti ariwo iyapa, konko-jabele, ati ipinya fi pọ lasiko yii. O ni ariwo naa ko le rọlẹ rara, afi ti ayipada ba de ba iwe ofin naa. O ni a gbọdọ ranti pe awọn ijọba ologun ni wọn kọ iwe ofin yii, ohun ti wọn si kọ ti yatọ patapata si erongba awọn baba nla wa ti wọn ja fun ominira Naijiria lọjọun. ‘‘Ayafi ti wọn ba paarọ iwe ofin naa, ti wọn yi i pada si bo ṣe yẹ, ko le si ilọsiwaju kan ninu ọrọ orileede yii.


O ni ariwo naa ko le rọlẹ rara, afi ti ayipada ba de ba iwe ofin naa. O ni a gbọdọ ranti pe awọn ijọba ologun ni wọn kọ iwe ofin yii, ohun ti wọn si kọ ti yatọ patapata si erongba awọn baba nla wa ti wọn ja fun ominira Naijiria lọjọun. ‘‘Ayafi ti wọn ba paarọ iwe ofin naa, ti wọn yi i pada si bo ṣe yẹ, ko le si ilọsiwaju kan ninu ọrọ orileede yii. “Jibiti gidi ni iwe ofin ilẹ wa ta a gbe dani yii. O ti yatọ patapata si iwe ofin tọdun 1960 tawọn to ja fun ominira orileede yii fọwọ si, iwe ofin to faaye silẹ fun ipinlẹ kọọkan ati agbegbe kọọkan lati maa ṣakoso awọn nnkan alumọọni rẹ, to si yọnda fun ọlọpaa ipinlẹ ati ti apapọ, gbogbo nnkan tawọn eeyan n ja fun bayii niwe ofin tọdun 1960 yẹn ṣalaye rẹ bo ṣe yẹ. “A o ni i dibo, ko si le si eto idibo kan to maa waye lorileede yii, niwọn igba to ba ṣi jẹ ẹya kan lo maa maa pinnu ibi ti Aarẹ yoo ti wa fun wa.


“Jibiti gidi ni iwe ofin ilẹ wa ta a gbe dani yii. O ti yatọ patapata si iwe ofin tọdun 1960 tawọn to ja fun ominira orileede yii fọwọ si, iwe ofin to faaye silẹ fun ipinlẹ kọọkan ati agbegbe kọọkan lati maa ṣakoso awọn nnkan alumọọni rẹ, to si yọnda fun ọlọpaa ipinlẹ ati ti apapọ, gbogbo nnkan tawọn eeyan n ja fun bayii niwe ofin tọdun 1960 yẹn ṣalaye rẹ bo ṣe yẹ. “A o ni i dibo, ko si le si eto idibo kan to maa waye lorileede yii, niwọn igba to ba ṣi jẹ ẹya kan lo maa maa pinnu ibi ti Aarẹ yoo ti wa fun wa. Idi niyẹn tawa o fi nigbagbọ ninu ọrọ eto idibo ọdun 2023, ayafi ti wọn ba wọgi le iwe ofin ọdun 1999 yii, ti wọn si ṣeto tuntun to maa rọpo ẹ, nibi ti eto iṣakoso yoo ti ri bo ṣe yẹ ko ri. Awa o nifẹẹ si ọrọ idibo kan rara, tori niṣe ni wọn n fi kinni naa ru wa loju, ọrọ ibo ki i jẹ ka raaye yọ igi wọrọkọ to n da ina itẹsiwaju orileede yii ru, ẹ jẹ ka pa ọrọ eto idibo ti sapa kan na, ka bojuto iwe ofin to daagun yii, aijẹ bẹẹ, bii igba ti a n yin agbado sẹyin igba ni akitiyan tawọn kan n ṣe lori ọrọ idibo 2023 maa ja si.” Bẹẹ l’Oloye Ayọ Adebanjọ sọ.


Idi niyẹn tawa o fi nigbagbọ ninu ọrọ eto idibo ọdun 2023, ayafi ti wọn ba wọgi le iwe ofin ọdun 1999 yii, ti wọn si ṣeto tuntun to maa rọpo ẹ, nibi ti eto iṣakoso yoo ti ri bo ṣe yẹ ko ri. Awa o nifẹẹ si ọrọ idibo kan rara, tori niṣe ni wọn n fi kinni naa ru wa loju, ọrọ ibo ki i jẹ ka raaye yọ igi wọrọkọ to n da ina itẹsiwaju orileede yii ru, ẹ jẹ ka pa ọrọ eto idibo ti sapa kan na, ka bojuto iwe ofin to daagun yii, aijẹ bẹẹ, bii igba ti a n yin agbado sẹyin igba ni akitiyan tawọn kan n ṣe lori ọrọ idibo 2023 maa ja si.” Bẹẹ l’Oloye Ayọ Adebanjọ sọ.


Ibi ti Fatai ti n mu Kọlapọ wọ ẹgbẹ okunkun lawọn ọlọpaa ka wọn mọ n’Ikorodu

Faith Adebọla, Eko Fatai Kalejaiye, ẹni ọdun mẹẹẹdọgbọn, ti wọn lo n gbe Ojule kọkandinlogun, adugbo Igbẹlara, n’Ikorodu, ti ko sakolo awọn ọlọpaa ipinlẹ Eko. Wọn ni ibi to ti n ṣe oro iwẹgbẹ ti wọn maa n ṣe fọmọ ẹgbẹ tuntun lọwọ ni wọn ka oun ati Kọlapọ Ayeobasan mọ, Kọlapọ ni wọn ṣẹṣẹ fẹẹ mu wẹgbẹ okunkun. Alukoro ileeṣẹ ọlọpaa ipinlẹ Eko, DSP Olumuyiwa Adejọbi, sọ ninu atẹjade kan pe lẹhinkule ile ti Kọlapọ n gbe l’Ojule Kẹrin, Opopona Anifowoṣe, Ikorodu, nipinlẹ Eko, ni wọn ti n ṣeto imu-ni-wẹgbẹ naa loru ọjọ Iṣẹgun, Tusidee to kọja yii, ẹgbẹ okunkun ‘Ẹiyẹ’ ni wọn fẹẹ mu un wọ. O lawọn alaamulegbe laduugbo tiṣẹlẹ naa ti n waye ni wọn dọgbọn tẹ ileeṣẹ ọlọpaa laago loru ọhun, lawọn ọlọpaa lati teṣan Ikorodu ba gbera lọ sibẹ, kongẹ wọn ni wọn ṣe, ni wọn ba fi pampẹ ofin gbe wọn. O lawọn agbofinro ba fila, ẹwu dudu ti wọn ya ami ẹgbẹ okunkun ẹyẹ si, bileedi ti wọn fi n ṣa ara wọn ni gbẹnrẹ, oogun abẹnu gọngọ atawọn nnkan mimu ti wọn fura pe egboogi oloro ni wọn po pọ sinu wọn lọwọ wọn. Wọn tun ni Fatai ti jẹwọ pe ọmọ ẹgbẹ okunkun ‘Ẹiyẹ’ loun, oun si joye ninu ẹgbẹ naa.


O lawọn alaamulegbe laduugbo tiṣẹlẹ naa ti n waye ni wọn dọgbọn tẹ ileeṣẹ ọlọpaa laago loru ọhun, lawọn ọlọpaa lati teṣan Ikorodu ba gbera lọ sibẹ, kongẹ wọn ni wọn ṣe, ni wọn ba fi pampẹ ofin gbe wọn. O lawọn agbofinro ba fila, ẹwu dudu ti wọn ya ami ẹgbẹ okunkun ẹyẹ si, bileedi ti wọn fi n ṣa ara wọn ni gbẹnrẹ, oogun abẹnu gọngọ atawọn nnkan mimu ti wọn fura pe egboogi oloro ni wọn po pọ sinu wọn lọwọ wọn. Wọn tun ni Fatai ti jẹwọ pe ọmọ ẹgbẹ okunkun ‘Ẹiyẹ’ loun, oun si joye ninu ẹgbẹ naa. Ṣa, ati Fatai to fẹẹ mu Kọlapọ wẹgbẹ, ati Kọlapọ to fẹẹ dọmọ ẹgbẹ ‘Ẹiyẹ’, atawọn ẹsibiiti ti wọn ka mọ wọn lọwọ ti wọn fi n ṣeto iwẹgbẹ, gbogbo wọn ti wa lakata awọn ọlọpaa ọtẹlẹmuyẹ ni Panti, Yaba bayii, ibẹ ni kaluku yoo ti kọkọ ṣalaye ara ẹ fawọn to n ṣewadii, ki ọrọ wọn too dewaju adajọ laipẹ, bii Alukoro Adejọbi ṣe wi.


Ṣa, ati Fatai to fẹẹ mu Kọlapọ wẹgbẹ, ati Kọlapọ to fẹẹ dọmọ ẹgbẹ ‘Ẹiyẹ’, atawọn ẹsibiiti ti wọn ka mọ wọn lọwọ ti wọn fi n ṣeto iwẹgbẹ, gbogbo wọn ti wa lakata awọn ọlọpaa ọtẹlẹmuyẹ ni Panti, Yaba bayii, ibẹ ni kaluku yoo ti kọkọ ṣalaye ara ẹ fawọn to n ṣewadii, ki ọrọ wọn too dewaju adajọ laipẹ, bii Alukoro Adejọbi ṣe wi.


Awọn ajinigbe ji Alaga gbe lọna oko rẹ l’Oke-Onigbin, ni Kwara

Stephen Ajagbe, Ilorin Oniṣowo pataki kan, Alhaji Alaga Ọlayẹmi, lawọn ajinigbe bii meje ji gbe l’Ọjọbọ, Tọsidee, ọsẹ yii, lọna oko rẹ niluu Oke-Onigbin, nijọba ibilẹ Isin, nipinlẹ Kwara. Alaga atawọn ọmọọṣẹ rẹ to tẹle e lawọn ajinigbe naa fibọn da lọna ni nnkan bii aago meje irọlẹ. Gbogbo akitiyan awọn to kọwọọrin pẹlu ọkunrin naa lati doola ẹmi rẹ lo ja si pabo, ṣe lawọn ajinigbe naa gbe e lọ raurau. Titi di asiko yii, ko ti i sẹni to mọ pato ibi to wa. Awọn oṣiṣẹ rẹ mejeeji to wa pẹlu rẹ lọjọ naa paapaa ko fara ire lọ, ṣe lawọn ajinigbe naa ṣa wọn lada yannayanna lasiko ti wọn n gbiyanju lati wọya ija pẹlu wọn lọna ati gba ọga wọn silẹ. ALAROYE gbọ pe awọn ọdẹ ilu pẹlu awọn agbofinro kan ti ya wọ inu igbo to wa lagbegbe tiṣẹlẹ naa ti ṣẹlẹ lati gba ọkunrin ti wọn ji gbe naa pada.


Titi di asiko yii, ko ti i sẹni to mọ pato ibi to wa. Awọn oṣiṣẹ rẹ mejeeji to wa pẹlu rẹ lọjọ naa paapaa ko fara ire lọ, ṣe lawọn ajinigbe naa ṣa wọn lada yannayanna lasiko ti wọn n gbiyanju lati wọya ija pẹlu wọn lọna ati gba ọga wọn silẹ. ALAROYE gbọ pe awọn ọdẹ ilu pẹlu awọn agbofinro kan ti ya wọ inu igbo to wa lagbegbe tiṣẹlẹ naa ti ṣẹlẹ lati gba ọkunrin ti wọn ji gbe naa pada. Alukoro ileeṣẹ ọlọpaa nipinlẹ Kwara, Ajayi Ọkasanmi, to fidi iṣẹlẹ naa mulẹ ni Ọga ọlọpaa, CP Mohammed Lawal Bagega, ti gbe ikọ kan dide lati doola Alaga, ati lati mu awọn ọdaran naa.


Alukoro ileeṣẹ ọlọpaa nipinlẹ Kwara, Ajayi Ọkasanmi, to fidi iṣẹlẹ naa mulẹ ni Ọga ọlọpaa, CP Mohammed Lawal Bagega, ti gbe ikọ kan dide lati doola Alaga, ati lati mu awọn ọdaran naa.


Ọwọ ti tẹ Akpan atọrẹ ẹ ti wọn gbimọ-pọ dumbu ọga wọn bii ẹran l’Ondo

Oluṣẹyẹ Iyiade, Akurẹ Ọwọ ọlọpaa ipinlẹ Ondo ti pada tẹ Emmanuel Akpan, ọmọ ọdọ to dumbu ọga rẹ, Abilekọ Fẹbiṣọla Caroline Adedayọ, bii ẹran l’Ondo, to si tun ji awọn nnkan ini rẹ ko sa lọ. Gẹgẹ ba a ṣe gbọ, Akpan to wa lati ipinlẹ Akwa-Ibom lọwọ tẹ niluu Abẹokuta, lẹyin bii ọsẹ mẹta ti wọn ti n wa a. Nigba ti akọroyin wa n fọrọ wa ọmọkunrin ẹni ogun ọdun ọhun lẹnu wo, alaye to ṣe fun wa ni pe, oun ati ẹni kan tórúkọ rẹ ń jẹ Goodness lawọn jọ gbimọ-pọ da ẹmi iya agbalagba naa legbodo. O ni lati ọdun 2014 loun ti n ṣiṣẹ ọmọ ọdọ niluu Ondo, nnkan bii osu kan sẹyin lo ni Goodness waa ba oun, to si ni oun fẹ ki oun lọọ ba ọga tí òun ṣẹṣẹ kuro lọdọ rẹ ṣiṣẹ ki wọn le raaye pa a, ki wọn si ko owo rẹ sa lọ. Odidi ọdun bii mẹrin ni Goodness fi ṣiṣẹ pọ pẹlu obinrin ti wọn n pe ni Iya Kẹmi olounjẹ naa ko too finnu findọ kuro ninu oṣu kejila, ọdun to kọja, pe oun fẹẹ lọọ kọṣẹ ọwọ. Akpan ni ọjọ karun-un ti oun bẹrẹ iṣẹ ni Goodness funra rẹ waa ba oloogbe ọhun nile rẹ to wa lagbegbe Ifọkanbalẹ, Sabo, niluu Ondo, ti wọn si jọ sọrọ daadaa ki awọn mejeeji too lọ si ṣọọbu ọga wọn to wa ni Lipakala, loju ọna marosẹ Ondo si Ọrẹ, nibi tawọn mejeeji ti fohun ṣọkan lati pa obinrin naa laarin alẹ ọjọ Aiku, Sannde, si ọjọ Aje, Mọnde. O ni laarin oru loun lọọ ba Iya Kẹmi nibi to sun si ninu palọ rẹ, ti oun si fi ada dumbu rẹ bii ẹran.


Odidi ọdun bii mẹrin ni Goodness fi ṣiṣẹ pọ pẹlu obinrin ti wọn n pe ni Iya Kẹmi olounjẹ naa ko too finnu findọ kuro ninu oṣu kejila, ọdun to kọja, pe oun fẹẹ lọọ kọṣẹ ọwọ. Akpan ni ọjọ karun-un ti oun bẹrẹ iṣẹ ni Goodness funra rẹ waa ba oloogbe ọhun nile rẹ to wa lagbegbe Ifọkanbalẹ, Sabo, niluu Ondo, ti wọn si jọ sọrọ daadaa ki awọn mejeeji too lọ si ṣọọbu ọga wọn to wa ni Lipakala, loju ọna marosẹ Ondo si Ọrẹ, nibi tawọn mejeeji ti fohun ṣọkan lati pa obinrin naa laarin alẹ ọjọ Aiku, Sannde, si ọjọ Aje, Mọnde. O ni laarin oru loun lọọ ba Iya Kẹmi nibi to sun si ninu palọ rẹ, ti oun si fi ada dumbu rẹ bii ẹran. Ni kete to pa obinrin ọhun tan lo ni oun ti sare pe Goodness, ṣugbọn ti nọmba rẹ ko lọ mọ. O ni ero awọn ni pe owo wa lọwọ obinrin naa daadaa, idi tawọn si fi pinnu lati pa a niyi, ki awọn le ri owo rẹ jì ko sa lọ. Akpan ni iyalẹnu lo jẹ foun nikẹyin nigba ti oun pa iya naa tan ti oun ko si ri ju ẹgbẹrun mẹta aabọ naira pere ji ko ni gbogbo ile rẹ.


Ni kete to pa obinrin ọhun tan lo ni oun ti sare pe Goodness, ṣugbọn ti nọmba rẹ ko lọ mọ. O ni ero awọn ni pe owo wa lọwọ obinrin naa daadaa, idi tawọn si fi pinnu lati pa a niyi, ki awọn le ri owo rẹ jì ko sa lọ. Akpan ni iyalẹnu lo jẹ foun nikẹyin nigba ti oun pa iya naa tan ti oun ko si ri ju ẹgbẹrun mẹta aabọ naira pere ji ko ni gbogbo ile rẹ. O ni airi owo pupọ ji ko lo bi oun ninu ti oun fi ji awọn nnkan ẹṣọ olowo iyebíye ati jẹnẹreto kan gbe. Bo tilẹ jẹ pe Goodness to ni ṣe lawọn jọ gbimọ-pọ pa iya oniyaa ṣi n ṣẹ pe irọ lo fi iṣẹlẹ naa pa mọ oun, síbẹ̀ Kọmisanna ọlọpaa ipinlẹ Ondo, Bọlaji Salami, ti ni awọn mejeeji ni wọn yoo foju bale-ẹjọ lati lọọ sọ tẹnu wọn.


O ni airi owo pupọ ji ko lo bi oun ninu ti oun fi ji awọn nnkan ẹṣọ olowo iyebíye ati jẹnẹreto kan gbe. Bo tilẹ jẹ pe Goodness to ni ṣe lawọn jọ gbimọ-pọ pa iya oniyaa ṣi n ṣẹ pe irọ lo fi iṣẹlẹ naa pa mọ oun, síbẹ̀ Kọmisanna ọlọpaa ipinlẹ Ondo, Bọlaji Salami, ti ni awọn mejeeji ni wọn yoo foju bale-ẹjọ lati lọọ sọ tẹnu wọn.


Ijọba Eko so gbigba abẹrẹ ajẹsara Korona rọ na

Faith Adebọla, Eko Ijọba ipinlẹ Eko ti paṣẹ pe ki wọn tilẹkun gbogbo ibudo ti wọn ti n fawọn eeyan labẹrẹ ajẹsara COVID-19 kaakiri ipinlẹ naa lasiko yii na, wọn lawọn ti so eto gbigba abẹrẹ ajẹsara naa rọ. Kọmiṣanna feto ilera, Ọjọgbọn Akin Abayọmi, lo kede eyi ninu atẹjade kan to fi lede l’Ọjọbọ, Tọsidee yii. O ni ipinnu lati dawọ duro lori fifun awọn araalu labẹrẹ ajẹsara ọhun ki i ṣe eyi ti ipinlẹ Eko da nikan ṣe, aṣẹ lati ọdọ ajọ ijọba apapọ lori eto ilera alabọọde (National Primary Healthcare Development Agency, NPHCDA) ni, lati Abuja ni wọn ti ni kawọn ṣi dawọ duro lori kinni ọhun na. Akin Abayọmi ni nipele-ipele ni eto abẹrẹ ajẹsara naa, ipele akọkọ leyi tawọn n ṣe lọ yii, aropọ awọn to gba abẹrẹ naa nipinlẹ Eko si jẹ ẹgbẹrun lọna ọtalerugba o din mẹta, ọtalelẹẹẹdẹgbẹrin o din mẹrin (257,756) eeyan. O ni lati ogunjọ, oṣu kẹta, tawọn ti gba abẹrẹ ajẹsara tijọba apapọ pin fun ipinlẹ Eko lawọn ti bẹrẹ si i gun abẹrẹ naa fawọn oṣiṣẹ ati araalu, ojoojumọ si lawọn n ṣiṣẹ titi di ọjọ Iṣẹgun, Tusidee, to kọja yii, tawọn dawọ rẹ duro. “Ipinlẹ Eko ti gun kọja idaji aropọ abẹrẹ ajẹsara tijọba fi ṣọwọ si wa, a gun abẹrẹ naa fawọn oṣiṣẹ eleto ilera, awọn oṣiṣẹ eleto aabo, awọn to wa lawọn ẹnubode wa gbogbo, awọn oṣiṣẹ lẹka eto idajọ, ileepo, awọn oniroyin atawọn tiṣa.


Akin Abayọmi ni nipele-ipele ni eto abẹrẹ ajẹsara naa, ipele akọkọ leyi tawọn n ṣe lọ yii, aropọ awọn to gba abẹrẹ naa nipinlẹ Eko si jẹ ẹgbẹrun lọna ọtalerugba o din mẹta, ọtalelẹẹẹdẹgbẹrin o din mẹrin (257,756) eeyan. O ni lati ogunjọ, oṣu kẹta, tawọn ti gba abẹrẹ ajẹsara tijọba apapọ pin fun ipinlẹ Eko lawọn ti bẹrẹ si i gun abẹrẹ naa fawọn oṣiṣẹ ati araalu, ojoojumọ si lawọn n ṣiṣẹ titi di ọjọ Iṣẹgun, Tusidee, to kọja yii, tawọn dawọ rẹ duro. “Ipinlẹ Eko ti gun kọja idaji aropọ abẹrẹ ajẹsara tijọba fi ṣọwọ si wa, a gun abẹrẹ naa fawọn oṣiṣẹ eleto ilera, awọn oṣiṣẹ eleto aabo, awọn to wa lawọn ẹnubode wa gbogbo, awọn oṣiṣẹ lẹka eto idajọ, ileepo, awọn oniroyin atawọn tiṣa. A tun fun gbogbo awọn tọjọ ori wọn ba ti to aadọrin tabi ju bẹẹ lọ, ti wọn ba lawọn fẹẹ gba a. Eko nikan la ti gun abẹrẹ to ju igba lọ.” Kọmiṣanna naa ni ile iko-nnkan-pamọ nijọba ipinlẹ Eko lawọn maa ko awọn abẹrẹ to ku ti wọn o ti i gun pamọ si, tori eto gbigba apa keji abẹrẹ naa maa too bẹrẹ. Abayọmi rọ gbogbo awọn to ti gba abẹrẹ ajẹsara apa kin-in-ni yii, lati tọju kaadi pelebe ti wọn fun wọn, ki wọn si fi ọjọ ti wọn ba kọ sinu rẹ sọkan, tori ipele keji abẹrẹ ajẹsara naa maa too bẹrẹ laipẹ.


A tun fun gbogbo awọn tọjọ ori wọn ba ti to aadọrin tabi ju bẹẹ lọ, ti wọn ba lawọn fẹẹ gba a. Eko nikan la ti gun abẹrẹ to ju igba lọ.” Kọmiṣanna naa ni ile iko-nnkan-pamọ nijọba ipinlẹ Eko lawọn maa ko awọn abẹrẹ to ku ti wọn o ti i gun pamọ si, tori eto gbigba apa keji abẹrẹ naa maa too bẹrẹ. Abayọmi rọ gbogbo awọn to ti gba abẹrẹ ajẹsara apa kin-in-ni yii, lati tọju kaadi pelebe ti wọn fun wọn, ki wọn si fi ọjọ ti wọn ba kọ sinu rẹ sọkan, tori ipele keji abẹrẹ ajẹsara naa maa too bẹrẹ laipẹ.


Ẹni kan ku ninu ijamba ọkọ to ṣẹlẹ loju ọna Gbọngan s’Ibadan

Florence Babaṣọla, Oṣogbo Ọkunrin kan ti padanu ẹmi rẹ ninu ijamba ọkọ to ṣẹlẹ l’Ọjọbọ, Tọsidee, loju-ọna Gbọngan si Ibadan, ipinlẹ Ọṣun. Alukoro ileeṣẹ ajọ ẹsọ ojupopo l’Ọṣun, Agnes Ogungbemi, sọ pe nitosi ileepo Forte Oil Filling Station, nitosi biriiji Ṣaṣa, nijamba naa ti ṣẹlẹ. Ogungbemi salaye pe mọto Toyota Previa alawọ eeru to ni nọmba APM 222 AA lo deede foju ọna silẹ, to si mori le inu igbo latari ere asapajude to n sa. O ni loju ẹsẹ lọkunrin kan ku, nigba ti eeyan mẹjọ fara pa pupọ. Mẹrin ninu wọn ni wọn ti ko lọ sileewosan OAUTHC fun itọju, nigba tawọn marun-un n gbatọju lọwọ ni Seventh Day Adventist Hospital, Ileefẹ, tori pe aaye ko si fun wọn ni OAUTHC. Ogungbemi fi kun ọrọ rẹ pe awọn ẹru ti wọn ri ninu mọto naa ti wa lọdọ ajọ ẹṣọ ojupopo, nigba ti awọn ọlọpaa agbegbe Gbọngan ti wọ mọto naa lọ si agọ wọn.


Eyi ni bi wọn ṣe tẹ Yinka Odumakin nitẹẹ ẹyẹ l’Ekoo, awọn eeyan sọrọ iwuri nipa rẹ

Adefunkẹ Adebiyi Ka ku lọmọde ko yẹ ni, o san ju keeyan dagba ko ma ni adiẹ irana lọ. Bẹẹ lawọn eeyan n wi l’Ọjọbọ, ọjọ kejilelogun, oṣu kẹrin yii, nigba ti wọn tẹ Oloogbe Yinka Odumakin, ogbontarigi ajẹfẹtọọ ọmọ Yoruba nni, ni itẹ ẹyẹ si ọgba awọn ọlọpaa to wa n’Ikẹja, l’Ekoo, ti gbogbo aye waa n sọ ohun ti wọn mọ nipa ẹ, ti wọn n ṣedaro lẹyin ọmọ Odumakin. Ohun ti ọpọ eeyan kọkọ ṣakiyesi, ti wọn si n sọ nipa oku ọmọ bibi ilu Moro, nipinlẹ Ọṣun yii, ni pe niṣe lo mọ tonitoni. Ko tilẹ jọ pe o ti ku rara, bii pe o sun lo ri ninu posi ti wọn tẹ ẹ si, ti wọn si de fila rẹ fun un bo ti maa n de e nigba to wa laye gan-an. Awọn eeyan pataki lagbo oṣelu, bẹrẹ lati ori Gomina ipinlẹ Eko, Babajide Sanwo-Olu, Gomina Ondo tẹlẹ, Oluṣẹgun Mimiko, Alagba Ayọ Adebanjọ, Sẹnetọ Ibikunle Amosun, Amofin agba Fẹmi Falana, Tokunbọ Afikuyọmi, Jimi Agbaje ati bẹẹ bẹẹ lọ ni wọn wa nibi eto naa, ti kalulu wọn sọrọ iwuri nipa Yinka Odumakin. Gbangba loju gbogbo ero ni Baba Ayọ Adebanjọ to jẹ olori ẹgbẹ Afẹnifẹrẹ ti bu sẹkun nigba to n sọrọ nipa Oloogbe Odumakin.


Ko tilẹ jọ pe o ti ku rara, bii pe o sun lo ri ninu posi ti wọn tẹ ẹ si, ti wọn si de fila rẹ fun un bo ti maa n de e nigba to wa laye gan-an. Awọn eeyan pataki lagbo oṣelu, bẹrẹ lati ori Gomina ipinlẹ Eko, Babajide Sanwo-Olu, Gomina Ondo tẹlẹ, Oluṣẹgun Mimiko, Alagba Ayọ Adebanjọ, Sẹnetọ Ibikunle Amosun, Amofin agba Fẹmi Falana, Tokunbọ Afikuyọmi, Jimi Agbaje ati bẹẹ bẹẹ lọ ni wọn wa nibi eto naa, ti kalulu wọn sọrọ iwuri nipa Yinka Odumakin. Gbangba loju gbogbo ero ni Baba Ayọ Adebanjọ to jẹ olori ẹgbẹ Afẹnifẹrẹ ti bu sẹkun nigba to n sọrọ nipa Oloogbe Odumakin. Baba naa ṣalaye bo ṣe jẹ pe adanu nla ni iku Yinka jẹ, ati bi yoo ṣe ṣoro lati gbagbe rẹ laarin Afẹnifẹre ati Yoruba patapata. Aarẹ Ọna Kakanfo ilẹ Yoruba, Iba Gani Adams, sọ nibẹ pe Odumakin ko di ipo oṣelu mu, ṣugbọn iyi to gba ati bawọn eeyan ṣe mọ ọn ju ti oloṣelu lọ. Gomina Sanwo-Olu naa kin eyi lẹyin, o sọ nipa bi Odumakin ṣe ti n ba ijangbara bọ nigba to ti wa nileewe Yunifasiti Ọbafẹmi Awolọwọ, ti ko si ṣiwọ titi to fi di pe ọlọjọ de.


Baba naa ṣalaye bo ṣe jẹ pe adanu nla ni iku Yinka jẹ, ati bi yoo ṣe ṣoro lati gbagbe rẹ laarin Afẹnifẹre ati Yoruba patapata. Aarẹ Ọna Kakanfo ilẹ Yoruba, Iba Gani Adams, sọ nibẹ pe Odumakin ko di ipo oṣelu mu, ṣugbọn iyi to gba ati bawọn eeyan ṣe mọ ọn ju ti oloṣelu lọ. Gomina Sanwo-Olu naa kin eyi lẹyin, o sọ nipa bi Odumakin ṣe ti n ba ijangbara bọ nigba to ti wa nileewe Yunifasiti Ọbafẹmi Awolọwọ, ti ko si ṣiwọ titi to fi di pe ọlọjọ de. Koda, gẹgẹ bii akọroyin, Gomina sọ pe Oloogbe Odumakin ya ara ẹ sọtọ, o si ṣiṣẹ naa debi to lapẹẹrẹ. Nigba ti eto fẹẹ maa kasẹ nilẹ ni wọn pe iyawo oloogbe lati waa sọrọ. Obinrin naa,Ọmọwe Joe Okei Odumakin, ya ọpọ eeyan lẹnu pẹlu bo ṣe sọrọ iwuri pupọ nipa ọkọ ẹ, ti ko si sunkun kan bayii.


Koda, gẹgẹ bii akọroyin, Gomina sọ pe Oloogbe Odumakin ya ara ẹ sọtọ, o si ṣiṣẹ naa debi to lapẹẹrẹ. Nigba ti eto fẹẹ maa kasẹ nilẹ ni wọn pe iyawo oloogbe lati waa sọrọ. Obinrin naa,Ọmọwe Joe Okei Odumakin, ya ọpọ eeyan lẹnu pẹlu bo ṣe sọrọ iwuri pupọ nipa ọkọ ẹ, ti ko si sunkun kan bayii. Obinrin naa ṣalaye nipa bo ṣe pade ọkọ ẹ lọgba ẹwọn Alagbọn, bo ṣe jẹ pe ijijagbara lawọn jọ n ba ka titi ti opin fi de yii, ati bo ṣe jẹ pe ọdun mẹrinlelogun lawọn fi jẹ tọkọ-taya. Iyawo Odumakin loun ko gba pe ọkọ oun ku, o ni ni gbogbo igba to wa ni mọṣuari, oun maa n lọọ wo o nibẹ, oun maa n ba a sọrọ boya yoo tiẹ ji, ṣugbọn ko ri bẹẹ mọ. ‘To ba waa jẹ pe aye mi-in tun wa lẹyin eyi, abi teeyan ba tun n pada wa saye, ‘Yinka, iwọ ni mo tun fẹẹ fẹ, iwọ ni mo fẹẹ ba lo igbesi aye mi lẹẹkan si i’’ Bẹẹ ni iyawo oloogbe wi, to si fi orin ijijagbara ti wọn jọ maa n kọ kadii ọrọ rẹ nilẹ, ti gbogbo awọn to wa nibẹ si n ki i pe o kuu jijẹ akin obinrin.


Obinrin naa ṣalaye nipa bo ṣe pade ọkọ ẹ lọgba ẹwọn Alagbọn, bo ṣe jẹ pe ijijagbara lawọn jọ n ba ka titi ti opin fi de yii, ati bo ṣe jẹ pe ọdun mẹrinlelogun lawọn fi jẹ tọkọ-taya. Iyawo Odumakin loun ko gba pe ọkọ oun ku, o ni ni gbogbo igba to wa ni mọṣuari, oun maa n lọọ wo o nibẹ, oun maa n ba a sọrọ boya yoo tiẹ ji, ṣugbọn ko ri bẹẹ mọ. ‘To ba waa jẹ pe aye mi-in tun wa lẹyin eyi, abi teeyan ba tun n pada wa saye, ‘Yinka, iwọ ni mo tun fẹẹ fẹ, iwọ ni mo fẹẹ ba lo igbesi aye mi lẹẹkan si i’’ Bẹẹ ni iyawo oloogbe wi, to si fi orin ijijagbara ti wọn jọ maa n kọ kadii ọrọ rẹ nilẹ, ti gbogbo awọn to wa nibẹ si n ki i pe o kuu jijẹ akin obinrin.


Dapọ Abiọdun fun akẹkọọ Ogun to yege ju lọ ni LASU ni miliọnu meji naira ati ile kan

Adefunkẹ Adebiyi,Abẹokuta Idunnu ṣubu lu ayọ fawọn akẹkọọ meji kan, Ọladimeji Ṣotunde, ọmọ bibi ipinlẹ Ogun to pegede ju lọ ni Yunifasiti LASU, l’Ekoo, ati ọmọbinrin kan, Faith Ọdunsi, akẹkọọ ileewe Girama Ambassadors College, Ọta, to ṣe daadaa ju lọ ninu imọ iṣiro lagbaaye,nigba ti Gomina fun Ọladimeji ni miliọnu meji ati ile kan, to si fi milliọnu marun-un naira si asunwọn iranlọwọ ti wọn ṣi fun Faith Ọdunsi. Ọjọbọ, Tọsidee, ọjọ kejilelogun, oṣu kẹrin yii, ni eto naa waye l’Oke-Mosan, l’Abẹokuta. Bi Ọladimeji ṣe pegede ni LASU, bẹẹ ni Faith toun jẹ akẹkọọ nileewe girama naa jawe olubori ninu idije ẹkọ nipa iṣiro ti wọn pe ni ‘ Global Open Mathematics Tournament.’ Nibi eto ti wọn tun fi da awọn olukọ to yẹ lọla naa ni Gomina Dapọ Abiọdun ti sọ pe awọn eeyan to gba ami-ẹyẹ yii tubọ gbe ipinlẹ Ogun sori atẹ agbaye ni, o ni wọn ti gbe ipinlẹ yii ga, idi si niyẹn tijọba fi mọ riri wọn. Abiọdun sọ pe ijọba oun yoo maa ṣe ẹtọ to yẹ bayii fawọn akẹkọọ ati olukọ nipinlẹ Ogun, lati maa jẹ koriya fun wọn, ti yoo si maa jẹ nnkan idagbasoke ati iyi nla fun ipinlẹ yii kaakiri agbaye. Awọn ọmọwe nla bii Ọjọgbọn Wọle Ṣoyinka, Ọjọgbọn Adewale Ṣolarin, Ọjọgbọn Isiaq Oloyede atawọn mi-in ni wọn ki Gomina Abiọdun fun bo ṣe mu ẹkọ ni koko, wọn ni ohun to fa aṣeyọri awọn akẹkọọ yii atawọn olukọ wọn niyẹn.


A ko ni i tori atilẹyin ti Pantami ṣe fawọn afẹmiṣofo nigba kan yọ ọ nipo minisita-Ileeṣẹ Aarẹ

Pẹlu gbogbo ariwo ti araalu n pa pe ki wọn yọ Minisita fun eto ibanisọrọ ati lilo imọ ẹrọ fọrọ aje, Isa Pantami, nipo nitori awọn ọrọ to ti sọ lati gbe lẹyin awọn afẹmiṣofo bii Boko Haram, Taliban ati Al-Qaeda, to si sọ pe oun fara mọ awọn ohun ti awọn eeyan naa n ṣe, ileeṣẹ Aarẹ ti sọ pe ko sohun to jọ bẹẹ, wọn ni gbọin gbọin lawọn wa lẹyin ọkunrin naa. O ni ki i ṣe ọrọ ti ọkunrin naa sọ ni awọn eeyan n tori rẹ ditẹ mọ ọn, bi ko ṣe nitori ipo to di mu. Oludamọran Aarẹ lori eto iroyin, Garba Sheu, lo sọrọ naa di mimọ ni Ọjọbọ, Tọsidee, ọsẹ yii. Ninu atẹjade kan to fi sita, eyi to pe akọle rẹ ni ‘Ipolongo lodi si Minisita fun eto ibanisọrọ ati lilo imọ ẹrọ fọrọ aje.’ Garba ni ileeṣẹ Aarẹ gba pẹlu ọkunrin naa pe bo tilẹ jẹ pe loootọ lo sọ awọn ọrọ naa, igba to ṣi wa ni kekere ti ko ti i gbọn lo sọ ọ. Ṣugbọn ni bayii, ohun gbogbo ti yipada. O fi kun un pe minisita yii ko le sọ iru ọrọ bẹẹ jade mọ niwọn igba to ti bu ẹnu atẹ lu iru ọrọ bẹẹ, to si ti tọrọ aforiji. Oludamọran Aarẹ ni minisita naa ti tọrọ aforiji fun awọn ọrọ to sọ lati fi kin ẹgbẹ afẹmiṣofo yii lẹyin ni nnkan bii ogun ọdun sẹyin, ati pe ko le sọ iru rẹ mọ bayii.


Ninu atẹjade kan to fi sita, eyi to pe akọle rẹ ni ‘Ipolongo lodi si Minisita fun eto ibanisọrọ ati lilo imọ ẹrọ fọrọ aje.’ Garba ni ileeṣẹ Aarẹ gba pẹlu ọkunrin naa pe bo tilẹ jẹ pe loootọ lo sọ awọn ọrọ naa, igba to ṣi wa ni kekere ti ko ti i gbọn lo sọ ọ. Ṣugbọn ni bayii, ohun gbogbo ti yipada. O fi kun un pe minisita yii ko le sọ iru ọrọ bẹẹ jade mọ niwọn igba to ti bu ẹnu atẹ lu iru ọrọ bẹẹ, to si ti tọrọ aforiji. Oludamọran Aarẹ ni minisita naa ti tọrọ aforiji fun awọn ọrọ to sọ lati fi kin ẹgbẹ afẹmiṣofo yii lẹyin ni nnkan bii ogun ọdun sẹyin, ati pe ko le sọ iru rẹ mọ bayii. O fi kun un pe nigba to wa ni bii ogun ọdun soke lo sọrọ yii, ṣugbọn yoo pe ẹni aadọta ọdun lọdun to n bọ, ọjọ ti jinna si ọrọ to sọ naa. O ni ti awọn ọmọ Naijiria ni ijọba Buhari n ṣe lati ri i pe ko sẹni to fi ẹtọ wọn du wọn,l wọn si jẹ aanfaani to yẹ lori eto ibanisọrọ igbalode.


O fi kun un pe nigba to wa ni bii ogun ọdun soke lo sọrọ yii, ṣugbọn yoo pe ẹni aadọta ọdun lọdun to n bọ, ọjọ ti jinna si ọrọ to sọ naa. O ni ti awọn ọmọ Naijiria ni ijọba Buhari n ṣe lati ri i pe ko sẹni to fi ẹtọ wọn du wọn,l wọn si jẹ aanfaani to yẹ lori eto ibanisọrọ igbalode.


Ọwọ ọlọpaa ti tẹ Titilayọ to lu ọmọ rẹ ta ni gbanjo l’Akurẹ, lo ba ni iṣẹ esu ni

Oluṣẹyẹ Iyiade, Akurẹ Abilekọ kan, Titilayọ Ikudaisi, lọwọ tí tẹ nibi to ti n gbiyanju ati lu ọmọ to bi ninu ara rẹ ta ni gbanjo. Ọmọbinrin ọhun ni wọn ṣafihan rẹ pẹlu awọn afurasi ọdaran mi-in ni olu ileeṣẹ ọlọpaa to wa ni Alagbaka, niluu Akurẹ, l’Ọjọbọ, Tọsidee, ọsẹ yii. Titilayọ la gbọ pe ọwọ awọn ọlọpaa tẹ lẹyin to ta ọmọ ọdun kan to bi fun ẹnikan ni ẹgbẹrun lọna ọọdunrun naira. Ṣe lọmọbinrin ọhun kọkọ daju gbau nigba ti akọroyin ALAROYE n fọrọ wa a lẹnu wo, tí ko si ṣe bii ẹni kabaamọ rara fun iwa to hu naa bo tilẹ jẹ pe o pada sọ fun wa pe esu lo ti oun lati gbe iru igbesẹ ti oun gbe naa. O ni imọran ọrẹ oun kan loun tẹle ti oun fi lọọ gbe ọmọdekunrin naa ta lowo pọọku. Kọmisanna ọlọpaa ipinlẹ Ondo, Bọlaji Salami, ti ni o di dandan ki Titilayọ foju bale-ẹjọ ni kete ti iwadii bá ti pari lori ẹsun ti wọn fi kan an.